
Tore di lift a pega na candela, a causa cu alarma di candela a bay 




TABATA den prome oranan di ayera mainta cu per- 
sonal di Aruba Beach Club a cuminsa inmediatamente cu 
evuacion di e turistanan, hospedando den dicho timeshare 
hotel, mientras cu Centro di Alarma a ser notifica. 
Mester bisa cu Cuerpo di Bombero a sa di mobilisa masha 
rapido mes, evitando lo peor. Asina p.e. nos por a mira cu 
for di Kazerne na Tanki Flip a sali un unidad, mientras cu 
for di Aeropuerto e.o. a saca e Hoogwerker. 

Unabes n’e sitio, a tuma nota cu personal di Seguridad di 
ABC a yuda cu evacuacion di nan huespednan, kendenan 
na final ta palabra di elogio so nan tabatin, mirando con 
rapido e personal di Beach Club a traha. 

A bin resulta cu e candela tabata den e tore, unda tin e 
lift, cu ta motibo tambe cu te den top por a mira e candela 
ta sali. Bomberonan cu hopi biaha ta tene nan simularco 
n’e hotel ald, conoce e situacion, cu ta motibo cu for di 
un principio a manda e Hoogwerker, cu sigur a yuda den 
combatimento di e candela. 

Na final por a constata cu ta daño material so tabatin. Ora 
cos a normalisa, e hotel por sigui funciona. E area afecta a 
wordo sera y ta keda n’e hotel mes pa tuma accion mesora 
pa cuminsa restaura loke a bay perdi den e candela. Tin 
tur indicacion cu causa di candela aki ta un kortsluiting. 
(Foto cortesia Alex Ponson di Cool FM) 

Minister Ronald Plasterk a reitira cu 

Supervision riba finanza 
di Gobierno ta sigui 
tambe despues di 2018 



E supervision riba maneho di finanza di Gobierno di Aruba, 
manera regla den e LAft, ta sigui tambe te despues di 2018. 
Asina Minister di Relacion Interior y di Asunto di Reino, 
Ronald Plasterk a contesta por escrito, preguntanan cu e.o. 
Parlamentario Andre Bosman (WD) a haci. 

Na Aruba sigur tin algun Parlamentario di AVP, cu a duna 
di conoce cu unabes cu Gobierno cumpli cu tur condicion 
stipula pa CAft, lo elimina e Colegio di Supervision aki, cu 
nunca a ser mira como wowonan positivo. 

Partido di Gobierno nunca tabata di acuerdo cu Aruba 
mester di un Comision pa Supervisa su maneho financiero. 
Na Aruba mundo politico a conclui cu unabes cu Aruba su 
Gobierno cumpli, cu no mester di ningun clase di supervi- 
sion mas. 

Mas ainda si mira cu na 2015, e deficit di presupuesto tabata 
di 3.7%. na 2016, 2%, e aña aki, 05%, pero pa aña 2018, 
esaki no a keda define, pero ya caba Minister di Finanza di 
Aruba, mr. Angel Bermudez a bisa cu Aruba su presupuesto 
pa 2018 lo sera cu un 0.5% di suplus. 

Aparentemente Hulanda no kier mira esaki, y ta sigui nenga 
pa asisti Aruba pa haya fianza riba mercado internacional na 
un porcentaha di 2%. Si logra esaki, Aruba lo no tin deficit 
mas den su presupuesto. 

Mirando e contesta di Plasterk, a pone cu e Gobierno nobo 
cu sinta proximamente, lo tin un batata cayente pa pela. 


ANSA a demostra derecho di existencia 

E aña aki so a inverti 
caba 5.5 miyon florin 

e.o. den un sistema nobo di radar 



ANSA a keda funda dia 1 di januari di e aña aki, y ta demostra di 
tin su derecho di existencia. Ningun hende no por kita afo, cu esaki 
ta un di e proyectonan grandi cu ex Minister Otmar Oduber a sa di 
realisa, pa independiza e sistema di aviacion civil di Aruba. 

Nilky Koclc, Director di ANSA a admiti cu ex Minister Otmar Oduber 
a crea un N.V. aki, unda Gobierno ta 100% doño ta pa haya fondonan 
desea, pa sigui inverti pa mehora henter e sistema pa cu aviacion civil. 

Si a lceda como un departamento di Gobierno, lo no por a logra loke te 
awe a ser logra. Pa hopi aña Gobierno no a duna atencion na modern- 
izacion di control di espacio aereo. A traha un plan di inversion ambi- 
cioso berdad, y ya caba a cuminsa haci cambionan base di inversion. 
Te cu awe, ya caba ANSA a haci un inversion di 5,5 miyon florin, 
segun Nilky Koclc. 

Entre otro a inverti den e proyecto AHS y den e prome paso pa un 
sistema nobo di radar pa Aruba. 

For di luna di mei a haci e controladornan aereo a cuminsa haci e 
training teoretico y practico na Trinidad. 

Segun Nilky Kock, ora nan termina cu e cursonan ta intencion pa luna 
di augustus awor e suplier na Francia tambe lo duna su curso necesario 
tanto p’e personal tecnico como y di otro banda e personal operacional 
lo sera conoci mihor ainda di e sistema funcionalidad di e sistema. 

Pa cuminsamento, pa ser exacto dia 4 di september Aruba lo bay over 
pa su sistema nobo di radar. Esaki lo wordo haci cu un ambiente di 
fiesta sigur. 

Gran parti ya a cuminsa ser instala for di lunanan di april y mei y dos 
siman pasa tabatin e SAT, loke nifica cu ANSA a acepta e sistema di 
radar ta cumpli, manera ANSA a desea. 

Aruba por bisa awe cu masha orguyo cu nos tin un sistema mas sofestica 
y ta den uso caba, maske pa “a situation awareness” pa tur controlador 
aereo tin un bista unda tur trafico aereo ta. 

Te ainda Aruba no ta usa e sistema di radar pa separa avionnan di otro. 
Pero na september lo haya un on the job training, cu lo dura 5 pa 6 
luna, p’e ora ey, tur controlador aereo lo ta operador di radar tambe. 
Segun Nillcy Kock lo bay live cu radar awor y na februari 2018, tur e 
controladornan aereo lo ta certifica tambe. 

Evelyn Wever-Croes: 


Solucion pa problema cu cuido di salud 

Trece cuido mas cerca di pashent 



DURANTE e debate di lidernan politico siman pasa, a elabora 
riba e. o. e tema di cuido di salud. Lider di MEP, Evelyn Wever- 
Croes a contesta e pregunta “con lo corta e tempo di espera den 
cuido di salud”. 

CORTA TEMPO DI ESPERA 

Pa mehora e cuido di salud mester corta tempo di espera. Pa corta 
e tempo cu un pashent mester warda pa mira specialista mester 
amplia e cantidad di specialista. Y si mester nos lo trece dokternan 
di exterior pa un temporada cortico, pa yuda nos propio profesion- 
alnan wak e pashentnan. Una bes nan lceda cla, nan lo 
bay bek y nos propio specialistanan lo sigi atende cu 
e pashentnan den un tempo relativamente cortico. 

Naturlamente nos mester trece nos hobennan 
graduadonan den medicina den region bek pa 
traha na Aruba. 

Pero no esey so. Mester amplia e orario di sala 
di operacion. Si tin suficiente personal y tin su- 
ficiente material pa haci operacion, no mester 
warda tanto. Mescos ta conta p’e orario di haci 
test manera scan, MRI, etc. 

Pa logra esald nos mester inverti mas den 
nos empleadonan y nan condicionnan 
di trabou, pa haci e trabou mas 
atractivo pa nos hobennan. Nos 
mester percura p’e estudio na EPI 
ta cualifica pa studiantenan por 
drenta y traha na Hospital mesora 
sin problema, segun Wever-Croes. 


PREVENCION 

Pa mehora e cuido riba termino largo nos mester enfoca mas riba 
prevencion. Importante ta pa hendenan biba saludable, pero esey 
ta casi impagable na Aruba. 

P’esey nos mester baha e prijs riba productonan saludable y educa 
nos cuidadanonan con pa biba un bida saludable. 

MEP lo introduci un chequeo obligatorio cada aña, pasobra asina 
bo por detecta problemanan den salud di trempan. Un riñon prome 
cu perde hopi di su funcionalidad, un bista prome cu glaucoma 
bay cu ne, cancer prome cu e bira mas grandi. 

Den tur e casonan aki e tratamento ta mucho mas 
efectivo y menos costoso si e malesa wordo detecta 
na tempo, lider di MEP ta splica. 

Cu salud di hende bo no ta haci wega. Nos 
dokternan y profesionalnan ta hasiendo nan 
maximo esfuerso pa mantene e cuido na un 
nivel halto, pero nan mannan ta mara. MEP 
ta di opnion cu un pueblo salud y un pueblo 
educa por enfrenta tur retonan, y p’esey cuido 
di salud lo haya prioridad. Nos lo cambia e 
enfoke di gobernacion cu awor ta riba 
estetica y embeyecemento, y pone e 
enfoke rib’e ser humano, pasobra pa 
un pais progesa e ser humano mester 
^ ta salud p’e por progresa tambe, Ev- 
\ elyn Wever-Croes ta conclui. 

A 

Mireille Sint Jago di MEP: 


Falta luga na MAVO 

Goberna ta premira! 



DEN e siman aki, SKOA a anuncia cu no tin sufici- 
ente scolnan MAVO pa ubica tur e muchanan e aña 
aki! Goberna ta premira! Na 2009, MEP a laga un plan 
pa construi un MAVO/HAVO na Noord. Manera nos 
poblacion ta crece e necesidad pa mas scol tambe ta 
aumenta. 

Ora bo baha e subsidio pa Colegio Arubano y hisa e 
exigencianan pa por drenta HAVO despues di ldas 6 of 
despues di MAVO, atrobe e cantidad cu ta logra MAVO 
ta bira hopi mas, segun Mireille Sint Jago. 

Pa cuater aña largo nos di MEP ta informa pueblo cu 
e Gobierno aki ta pone e prioridadnan robes. Awe un 
biaha mas nos ta wak e resultado di nan maneho. Pakico 
esaki t’asina di lamenta? Pasobra bo ta hunga cu bida 
di hende. Un mucha di 12 aña ta un bida precioso, cu 
su mayornan, famia y nos comunidad ya caba a inverti 
12 aña di amor, motivacion, norma y balor den dj’e. 
Un studiante di 16 aña cu a logra su MAVO diploma y 
cu no por bay HAVO, tin cu scoge un sector na EPI cu 
por ta e no ta echt interesa den dj’e, Sint Jago ta splica. 

Partido MEP en general y mi persona specificamente 
ta pone educacion di nos muchanan na prome luga. 
Nos muchanan ta e fundeshi di nos comunidad. Cual- 
kier pais sa cu bo no por construi un miho futuro riba 
un fundeshi cu ta zwalc. MEP si lo pone prioridad na 
Enseñansa y na nos muchanan. Pa prepara nan miho 
pa nos futuro. 

Ta p’esey e ta importante pa nos tur vota, pa mi esey 
ta primordial. Informa bo mes y vota consciente! Nos 
muchanan, cu no por vota, ta depende di nos voto, pa 
nan haya un miho futuro, Sint Jago ta termina. 

Inspectie Volksgezondheid Aruba (IVA) 
cu localidad y number di telefon nobo 



CUMINSANDO dia 18 di juli 2017, 
Inspectie Volksgezondheid Aruba (IVA) 
lo tin un localidad nobo. Nos lo ta situa 
na Schotlandstraat 45 (ex edificio di 
EQ3) cu ta banda di ‘Sync’ y schuins 
tegenover di Ling and Sons supermarket. 


Aruba 


Esald ta nifica cu Inspectie Geneesmid- 
delen (IVG) cu tabata situa na Cumana 
den e edificio Ex Codemsa tambe lo 
a muda pa Schotlandstraat. IVA su 
orarionan di apertura lo ta di dialuna 
pa diabierna di 7:30am - 12:00pm y 
13:00pm- 16:30pm. 

E number di telefon nobo di IVA lo 
ta 5262160. 

Hungado fiel di Lotto 5 y famia a gana 1.1 miyon florin 


DIASABRA 15 di juli ultimo, Andres F. a hunga y a gana e suma miyonario di 
1.1 miyon florin, di Lotto 5. 

E1 a cumpra diferente combinacion di number loco, y e number cu el a gana cune, 
t’e mes a hinca den otro, riba un ticket separa. 

Famia compelto tabata hunto y den sintonia di e sorteo di Lotto diasabra, ora 
Andres a bira un miyonario. Andres ta bin di un famia di 12 ruman, y el a laga 
sa cu e ta parti e premio cu henter su famia y cu tambe e lo traha su propio cas, 
ya cu esaki e no tin ainda di su mes. 

Super contento, y cu yen di ambiente positivo, famia henter a pasa Oficina di 
Lotto busca e check. E ticket ganador a wordo cumpra na Quick Luck Lottery, na 
Boegoeroei, y numbernan ganado tabata: 07-09-12-23-32 Joker: 33 y Letter: E. 

SIMAN a habri cu un candidato politico nobo rib’e lista di Partido 
MAS. Partido MAS a anuncia nan candidato nobo dr. John Croes 
dialuna ultimo, despues di a sinta hunto y mira cu nan vision pa 
sirbi e miho interes di Aruba ta igual. 

Di e forma aki, Partido MAS ta considera e union hunto cu dr. 
Croes uno di hopi balor no solamente p’e partido pero tambe pa 
pais Aruba 

Dr. Croes ta convenci cu su entrada den e arena politico ta un dia 
importante pa destino di salubridad publico di Aruba. 

Dr. Croes ta cla pa pone tur su experiencia riba mesa pa soluciona 
e problema grandi cu nos tin den salubridad publico na Aruba. Dr. 
Croes su enfoke primordial ta pa nos bay cambia di un sistema 
curativo pa un sistema preventivo di salubridad. 


Esald ta unico manera cu un Gobierno lo por carga cu e gastonan 
di nos pais. 

Banda di esaki, dr. Croes ta convenci cu nos mester educa nos co- 
munidad mas miho rib’e tema aki p’asina hunto trece un cambio 
pa nos isla. 

Finalmente, tecnologia ta hunga un rol grandi den e desaroyo di 
salubridad y dr. Croes ta mira cu hunto cu Partido MAS, lo por 
concretisa diferente plan na bienestar di nos pais. Esaki ta algun 
di e rasonnan pakico dr. Croes ta uni su mes na Partido MAS pa 
kibra barera y crea futuro. 

Partido MAS ta yama dr. John Croes bon bini n’e partido rumbo 
pa exito dia 22 di september. 




www. facebook.com/avvemain ta _ 

Jacky van Putten (POR): 

Elimina politica for di comision di subsidio y deporte 


DIADOMINGO nos tur por a tuma nota di un team di hoben- 
nan para na diferente sldna p’asina nan recauda fondo pa nan por 
hunga baseball afo. Hopi t’e comentario fuerte contra Gobierno 
pa cu esaki. Te hasta politiconan a mustra nan descontento. Mi 
inbox a yena cu preguntanan tocante di e subsidio of con esaki ta 
hinca den otro? 

Dialuna Minister di Deporte a contesta e inkietud ald y a basa 
su mes cu tin reglanan stipula p’asina bo organisacion por bin na 
remarca pa un subsidio, segun Jacky van Putten. 

Den e preguntanan mi por a ripara cu tin un falta di informacion 
riba con bo por bin na remarca pa un subsidio. Hopi clubnan no 
ta prepara debido of no tin e capacidad pa pone un peticion den 
otro cu e consecuencia cu nan nunca ta yega na remarca. 

Minister di Deporte a reorganisa e comision di subsidio y a hacie 
un entidad huridico entrante 1 di januari 2018. Lo ta bon e ora 
pa haci un campaña di conscientisacion pa tur e clubnan deportivo 
pa nan por wordo educa con nan mester prepara nan programanan 
y asina nan tambe por bin na remarke pa haya subsidio. 

Minister ta anuncia cu e meta principal ta pa saca politica for 
di subsidio, cu otro palabra si bo ta “friends and family” 
of bo kier un fabor a cambio di politica e lo no por 
mas. Esaki ta di aplaudi pasobra pa añanan esaki t’e 
situacion y p’esey e fondo ta sufri asina y e placa no 
ta yega na esnan cu mas mester di dj’e, e deportista, 
van Putten ta splica. 

Lo ta bon tambe cu ora nombra e presidente di sub- 
sidio percura cu politica tambe ta for di dj’e. Mester 
tin transparencia den esaki, cu solicitud habri 
y rekisitonan conoci pa tur hende. Tur 
posicion den e directiva nobo aki mester 
bin independiente y solicitudnan claro 
pa mayan e no bira algo cu bo ta pone 
bo hendenan prome cu bo bay. 


E malesa cronico cu a caba cu deporte ald na Aruba. Tanto bal bo 
tira awa limpi den un bari sushi! 

Si politica mester keda afo di comision di subsidio anto integran- 
tenan di dj’e tambe mester pasa den un screening y no wordo 
apunta!, den opinion di e candidato di POR. 

Si nos wak den pasado (y no, e no ta politica bieu di critica) comis- 
ion di subsidio a otroga desde 2001 te cu 2009 diferente placa na 
organisacionnan priva y desde 2009 pa 2017 esaki a wordo para. 
Si nos pasa den nan por wak cu diferente suma a wordo duna, uno 
mas cu otro. Mi pregunta ta ki criterio a wordo uza p’esaki, desde 
2009 tur e subsidio na instancianan priva a stop dor di e Gobierno 
actual. Nos sa cu e fondonan genera pa Lotto pa Deporte ta destina 
pa deporte y cultura y esaki mester wordo bon maneha. 

No tin transparencia den e subsidio, federacionnan cu poco miem- 
bro of cu atletanan limita den nan resultado ta gosa di apoyo, 
mientras federacionnan cu tin hopi deportista no ta haya nan “fair 
share”. Politica semper a dicta den deporte. Djis mira ora Gobierno 
cambia, van Putten ta sigura. 

Sin duda no por tin un “free for all”, mester tin regla y 
nan mester ta transparente pa tur hende p’asina tur tin e 
mesun oportunidad pa haya un subsidio. Federacionnan 
tambe mester haci nan parti dor di cumpli na tempo cu 
tur e rekisitonan p’asina un comision di subsidio por 
evalua neutralmente e necesidad di cada un y percura 
cu tur rekisito a wordo cumpli. 

Mester educa cada federacion con pa traha nan peticion 
y bukinan mester keda habri pa tur mira ken a haya y 
kico nan a haya y cuantonan nan a haya. Trans- 
perencia no mester ta un slogan politico sino 
un hecho, sino nos deporte lo nunca florece 
manera e mester ta, Jacky van Putten ta 
conclui. 

Segun Milo Martes (POR): 

Locual cu lider di fraccion di AVP tin cu splica pueblo ta pakico nan 
no kier p'e pensionado haya locual cu e tin derecho riba dj'e 



MILO Martes, candidato riba lista di POR ta considera cu e spli- 
cacion pa lolce ta flexibilisacion di pensioen ta uno cu pueblo mester 
haya y esaki ta wordo haci durante bishitanan na cas, barionan, 
diferente encuentro y tambe a traves di medionan di comunicacion 
y social. 

Diferente instancia local y internacional a confirma na nos cu por 
flexibilisa pensioen na Aruba. 

Tin dos manera cu bo por baha for di un trapi, un di nan ta stap 
pa stap y e otro ta jump. 

Flexibilisacion di pensioen den nos caso lo ta un sistema flexibel y 
transparante y no gaña cu nos lo elimina BBO di 3% y lo contrario 
a sosode el a bay na 3,5%. 

Deeltijdspensioen ta existi caba na APFA, e no ta nada nobo y 
esald a trece beneficionan pa tanto Gobierno como p’e ambtenaar. 
Laga nos clarifica lider di fraccion di AVP y e wak un bes mas locual 
cu nan a firma den e “pensioenoverleg definitieve versie punto 4 d 
di e bilateraal aldcoord tussen de regering en de vakbonden in de 
(semi) publieke sector”. 

Locual cu e pensionado ta merece despues di a contribui añanan 
largo n’e caha di Gobierno y SVb ta un splicacion di lcico tabata 
e motibo pa a regala of e schenldng di 60 miyon na Gobierno di 


Aruba for di un di e fondonan di SVb y tambe un reaccion rib’e 
resumen di e aandachtspunten raport Financieel Beheer cu ta bisa 
lo siguiente: 

“Resumerend lcomt het er op neer dat het Arubaanse parlament de 
regering niet slecht een kwijtschelding heeft verleend van ruim Afl. 
60 miljoen, maar van meer dan Afl. 500 miljoen (Afl. 60 miljoen 
+ Afl. 350 miljoen +120 miljoen = Afl. 534 miljoen). 

Dit bedrag is gedurende 30 jaar status Aparte (en enlcele jaren 
daarvóór) vrijwel geheel opgebouw uit premies van Arubaanse 
werlcnemers, waarbij werlcgevers m.b.t. de ZW en OW ontzien 
werden. Flet lcomt er dus op neer dat de politielce toezeggingen 
van de twee grootste politielce pertijen volledig werden gefinan- 
cierd via de premies van de werlcnemers terwijl de lcosten van dit 
debacle rechtstreelcs gevolgen heeft (gehad) voor de verhoging van 
de pensioengerechtigde leeftijden de pensioenuitlceringen op de 
langere termijn”. 

Un di e regalonan n’e Gobierno actual t’e suma di Afl. 60 miyon 
cu SVB a regala of “schenlc” na e Gobierno, caminda cu nos pen- 
sionadonan por a haya un aumento hopi mas halto cu e 25 florin 
pa luna, esalci ta merece un splicacion. 

Cu POR den Gobierno lo bin cu beneficionan fiscal y lo coregi 
locual cu a bay robes pa cu e pensionadonan. 

Debi na medidanan revisa di seguridad 
dor TSA entrante 1 9 di juli, 201 7: 

Tur pasahero biahando 
pa JVlerca mester ta 
na aeropuerto 3 ora 
prome cu buelo 



RECIENTEMENTE, TSA di Merca a ordena tur 
aerolinea cu ta bula pa Merca, pa implementa Medi- 
danan di Seguridad Revisa riba tur pasahero cu ta biaha 
for di tur destinacion pa Merca. 

Aruba Airport Authority N.V. (AAA), operador di Aero- 
puerto Internacional Reina Beatrix, ya tabata trahando 
cu e aerolineanan partner y otro stakeholdernan den e 
proceso y a haci e cambionan necesario pa cumpli cu e 
rekesitonan nobo. 


Desde 19 di juli, 2017 un lista nobo di Articulonan 
Prohibi / lista di Exempcion lo wordo implementa y 
biaheronan biahando for di Aruba pa Merca lo wordo 
someti na control/screening adicional di articulonan 
electronico personal, e asina yama “Personal Electronic 
Devices” (PED’s). 


Aunke cu AAA y e aerolineanan a haci tur e areglonan 
necesario p’e rekesitonan nobo aki por cana mas suave 
y facil posibel p’e biahero, pasaheronan biahando pa 
Merca toch lo por experencia retraso den e proceso como 
consecuencia di e rekesitonan nobo. 

Pa por yuda den caso di retraso, AAA ta encurasha tur 
pasahero biahando pa Merca pa percura pa ta na aero- 
puerto 3 ora prome cu nan orario di salida. 


Pasaheronan cu ta biahando pa Merca cu tin preocupa- 
cion tocante e transportacion di nan articulo electronico 
personal por tuma contacto cu nan aerolinea cu nan lo 
biaha cu ne pa mas detayes. 



- Residencial & Comercial 

- Servicio Rapido 

- Servicio Profesional, Confiabel y 
Garantisa 

* Prijs di Awg. 65,- te mox. di 7 m3 

v Prices bosed on 3.5% 6BO BAZV. 


YAMA NOS NA; 

582-4684 


info@ecotech.aw 
www.ee otecha ru ba .co m 


Ngs ia Acepta ATM ora 
di iluna sentic seruice 



Evelyn Wever-Croes: 

Parlamentarionan di AVP no 
sa kico nan mes n nprobn? 

Ata prueba di e "kwijtschelding" di 60.5 miyon di SVb 


“NO ta mi custumber pa reacciona riba Parlamentarionan di AVP, 
pasobra mi tarea ta controla Gobierno, pero ora e Parlamentarionan 
aki cuminsa acusa mi di ta manipula cu informacion, mi tin cu dedica 
poco tempo na nan”, Evelyn Wever-Croes a reacciona. 


Sr. Baba Herdé y sr. Marlon Sneek a laga sa cu no ta berdad cu SVb a 
duna Gobiemo un “kwijtschelding” di 60.5 miyon florin. Wel at’e pmeba 
adhunto: E ley OLV 2015-2016-836 den cual a regla e “kwijtschelding” 
aki. E ley ald ta e presupuesto supletorio di Gobierno di Mike Eman cu 
mester a cera buraconan den nan presupuesto, y a bin cu e ley pa regla 
e “kwijtschelding” aki. 


Pues, e 60,5 miyon florin cu Gobierno di Aruba debe e fondo di SVb, 
Mike Eman, sosteni pa Baba Herde y Marlon Sneek a dicidi di NO 
paga SVB, pero regala nan Gobierno pa tapa e buraco financiero den e 
presupuesto 2015. E buraco financiero ey a wordo causa pa gastonan 
haltisimo di Ministernan y coordinadornan”, segun lider di MEP. 


“Mi ta puntra mi mes, si e dos Parlamentarionan aki tabata na soño dia 
a trata e ley aki den Parlamento, pasobra MEP a vota CONTRA, pero 
AVP si a vota na fabor. Acaso sr. Baba Herdé y sr. Marlon Sneek no sa 
kico nan mes a aproba?”, ta locual Evelyn Wever-Croes a duna di conoce. 

Parlamentario Clarisca Velasquez: 

Nohatonan den politica mester informa bon prome 
cu skirbi articulonan cu no ta cuadra cu berdad 

Y no bira mescos nan lider falso cu nan tin cu ta sr. Otmar Oduber 


A lcere cu hende cu kier drenta politica kier 
bin yuda na crea un miho Aruba y no pa bin 
malinforma of desinforma nos comunidad. 
Proyecto Bo Bario ta un proyecto cu a bin 
ta haci hopi den nos barionan na Aruba. 
No solamente riba tereno di deporte, pero 
riba aspectonan mas amplio, segun Clarisca 
Velasquez. 

E creacion di e MFAnan na Aruba a bin for 
di consulta cu barionan. Tur siman e Bus 
di Salud ta sali pa barionan p’e aspecto di 
salud. A bin cu bunita iniciativanan riba 
diferente tereno pa engrandece y embeyece 
nos barionan. 


Gabinete ME II: Hobennan di Bushiri 
entusiasma cu nan Veld di Futbol cu 
Yerba 

Publica: Diahuebs, 08 oktober 2015 

(Tempo pa lesa: 2-3 minuut) 



Prome Minister Eman di bishita den bario pa informa su 
mes di e utimo desaroyonan den e proyecto 


ORANJESTAD - Bushiri a duna Prome Minister Mike 
Eman un resepcion caluroso na momento cu el a yega 
den e bario pa wak pa su mes e ultimo desaroyonan 
relaciona cu e veld di yerba den construccion na e 
bario. Prome Minister tabata den e bario, compaña pa 
funcionarionan di diferente departamento cu ta tuma 
parti den Accion di Bario. Remarcabel di e bishtta aki 


Y nos por conclui despues cu a bay haci 
politica barata cu un proyecto cu manera 
a splica Gobierno no por actua riba esaki, 
cu proyecto Bo Bario no a resulta, pasobra 
proyecto Bo Bario t’e miho cos cu por a 
existi ora kier papia di drecha bario riba tur 
aspect, Velasquez ta splica. 

Rib’e aspecto di embeyecimento, e depar- 
tamento aki a haci hopi trabao bunita y a 
envolve e bario completo den verfmento y 
embeyecimento di barionan. Abin cu e “bro- 
ken window theory” cu ta di drecha tur cas 
cu ta decai y/of ta basha nan abou di manera 
cu ta drecha n’e aspecto di seguridad den 
bario, lantando asina e sentido di siguridad 
y di comunitarismo den e bario. 

A drecha e aspecto pa cu seguridad cu ta ilu- 
minacion den hopi barionan rond Aruba. A 
drecha camindanan den barionan cu asfalt y 
ldinker, haciendo e barionan uno di 5 strea. 
E proyecto Bo Bario a percura pa haci hopi 
barionan limpi for di autonan bieu te cu 
frigidairenan bieu cu tabata poni den bari- 
onan pa haci esakinan limpi. A traha parke 
di recreo den barionan. 

E1 a resulta den diferente bario na Aruba, e 
Parlamentario ta remarca. 

Awo bo no por kier drenta politica y bo ta 
bay saca potret di un proyecto den bario 
cu ta decai no pa falta di Gobierno, pero di 
fundacion priva cu Gobierno no tin nada di 
bisa ni por haci nada den esaki. Esakinan 
ta “cheap shot” cu e lider falso di e partido 
nobo a cuminsa siña su pupilonan nobo den 
politico. Pero nan mester informa drechi si 
prome cu kier haci politica barata cu cosnan 


cu Gobierno no por haci nada, pasobra ta 
di fundacion priva e proyecto ta, Velasquez 
ta mustra. 

Ta lamenta cu hendenan ta drenta politica 
y ta trece informacionnan eroneo den me- 
dionan di comunicacion y/of ta trek conclu- 
sion despues cu nan a bay saca potret di un 
proyecto cu fundacion priva ta dicidi pa bisa 
cu proyecto cu bario no a resulta. 

E politico nobato aki mester bay core den 
diferente bario rond Aruba p’e wak con dife- 
rente bario a haya canchanan di deporte cu 
yerba cu por hunga mini football y “batting 
cages”. 

Di otro banda, ta compronde cu di hende 
falso manera nan lider, nan no por siña 
nada drechi! Tabata palabranan di Clarisca 
Velasquez. 



NV ELMAR Aruba 

N.V. ELMAR Aruba 


Meter Read Registration Custom Code 

Images may be subiect to copyright. 



ArenaPoliti.co 

Minister Benny Sevinger: 
Despues di a construi mini vel. 

160221 Madiki2 

Nirint Shipping 

Nirint Shipping supplying Aruba 
baseball - 


Nirint Shipping suppiying Aruba baseball with baseball 
batting cages and pitching machines p stored in a specially 
designated Nirint container! 

Images may be subject to copyright. 



ArenaPoliti.co 

Minister Benny Sevinger: 
Despues di a construi mini vel... 

Minister di Infrastructura Benny Sevinger 

Contraf sta Mota-Engil ta dispuesto pa pone su ekipo 
un banda y traha cu companianan local te unda por' 

Apesar cu destaho publico ta dicta solamente riba trahador y no ekipo 





SIMAN pasa y dialuna atardi reunionnan a 
tuma lugar pa mira con por soluciona pre- 
cupacionnan di companianan chikito cu tin 
ekipo pisa cu a sinti cu nan no a wordo teni 
na cuenta den construccion di Watty Vos 
Boulevard. Esald ta loke Minister di Infra- 
structura Benny Sevinger a bisa durante un 
conferencia di prensa dialuna mainta. 

E titular di Infrastructura a bisa cu person- 
almente e no sa si e protesta di siman tabata 
politicamente motiva, pero igual e por bisa 
cu e preocupacion di e ciudadanonan aki ta 
uno real y valido. 

Gabinete Mike Eman II sigur ta semper para 
n’e banda di e trahadornan y hustamente 
p’esey a opta pa stimula economia pa 
medio di proyectonan grandi cu du- 
rante ultimo 7 aña a pone contratis- 
tanan local grandi y chikito haya 
hopi trabou. 

Di mesun manera ta dispuesto pa 
sinta na mesa y traha hunto cu tur 
partido envolvi pa yega na un solu- 
cion satisfactorio. 

Ora di Destaho Publico, e man- 
datario a splica, semper ta pone 
un provision ora di proyectonan 
grandi manera di Green Corridor y 


Watty Vos Boulevard pa duna preferencia 
na trahadornan local. 

Pa loke ta material no ta pone ningun 
specificacion, pasobra cualkier compania 
cu gana un bid mester tin su mesun ekipo 
y esey semper t’e caso. 


“Hopi hende ta hayando trabou y apenas 
e proyecto ald a start. Contratista grandi 
y chikito ta bay haya trabou cu e proyecto 
aki,” Minister Sevinger a bisa. 

“Tur proyecto tin dos meta, e prome ta pa 
mehora nos pais, y e di dos ta 


Di otro banda, si haci 


pa crea trabou pa nos hen- 

uzo di sub contratista 

p 

denan.” 

den e proyectonan, 

/m n 

Benny Sevinger ta considera 

nan tambe mester 

áWk 

un hipocrecia cu ta husta- 

dispone di nan 


mente esnan den oposicion 


cu a vota contra e proyec- 
tonan, awe ta prome para den 
rij pa exigi y instiga. 

Minister Sevinger a indica cu a 
papia cu directiva di Mota Engil 
cu t’e contratista principal di Watty 
Vos Boulevard y nan a demostra di ta 
dispuesto pa pone nan ekipo un banda y 
usa e ekipo di companianan local te 
unda cu por. 

Mescos cu a sosode cu Green Cor- 
ridor caminda varios compania local 
a haya contract, mescos lo sosode cu 
e proyecto aki. 

A.T.A. promoviendo desaroyo turistico bou di hobennan 

Aruba certification program su 
Summer # S Cool un exito rotundo 



DIABIERNA ultimo, cu musica y animacion, Cas di Cultura ta- 
bata e sitio pa hobennan y nan mayornan pa un celebracion special. 
Cu mas cu 3.300 persona certifica, e programa Aruba Certification 
Program (ACP) a conclui su prome Summer ’S Cool summer camp 
cu a informa y inspira mas di 35 mucha entre edad di 10 cu 14 aña 
cu e maraviyanan di Aruba. 

Aki a busca pa inspira y duna un sinti di orguyo entre e hobennan 
bibando riba nos isla. 

Tambe a brinda un enfoke adicional riba turismo, su importancia 
y pakico nos mester mantene e orguyo aki, mientras nos ta den 
contacto cu nos bishitantenan. 

Durante e programa vacacional aki, e participantenan a siña di nos 
simbolonan di Aruba manera su escudo, himno y bandera, pero 
tambe nos fiestanan nacional. 

A traves di bishita na museo y charla a conoce e historia di nos isla, 
p. e. ken tabata e prome habitantenan, con e industria a desaroya 
den tempo, su efecto riba nos comunidad y cua ta nos cuminda y 
bailenan tradicional. 

Pa loke ta trata turismo, e participantenan di Summer ’S Cool a 
siña con esaki a cuminsa na Aruba, e perfil di nos bishitantenan, 
e vision general di turismo y e papel cu Aruba Tourism Author- 
ity y Aruba Hotel And Tourism Association (AHATA) ta hunga 
den esaki. Tambe nan por a wak di serca con e ta pa traha den e 
industria turistico. 


A splica ldco ta excelencia den servicio, kico ta hospitalidad y e 
importancia pa tin e actitud corecto y cordial. 

Ademas a toca e tema di sostenibilidad, papiando di e nificacion, 
nos retonan actual y areanan protegi. 

“E Summer School Camp tabata un evento sumamente diverso y 
exitoso na unda e muchanan tabata hopi entusiasma pa participa. 
Manera e dianan tabata progresando por a nota cu e muchanan 
tabata mas inspira y orguyoso di ta biba riba Aruba, logrando e 
meta principal di e programa”, sra. Indra Zaandam, directora di 
ACP a expresa durante e ceremonia di certificacion di e hobennan. 

E idea ta pa logra resultadonan riba termino largo y un continu- 
acion di e ‘compromiso’ cerca e futuro trahadornan di nos industria 
turistico. Elementonan principal di e programa regular di ACP ta 
ahusta den un programa adapta p’e hobennan, cu aspecto di cono- 
cemento y servicio presenta den sesionnan y paseonan. 

Aruba Certification Program (ACP) ta un programa dirigi pa Aruba 
Tourism Authority cu e mision cu a traves di educacion, preserva 
y mehora Aruba su calidad di servicio y amabilidad cu tanto nos 
Aruba ta conoci p’e. 

Aruba Certification Program lo continua despues di vakantie grandi 
y ta dirigi na certificacion di adultonan cu ta traha directamente y 
indirectamente den e industria turistico. 

Segun Partido MEP 

Noord ta desapunta den Mike Eman 

Scol HAVO/VWO na Noord ta un necesidad grandi 

DEN fin di siman lider di MEP, Evelyn Wever-Croes 
tabata den e bario di Noord hunto cu e coleganan candi- 
datonan di Noord. Un grupo basta grandi di campañador 
y candidatonan a drenta barionan y mester bisa cu e habi- 
tantenan tabata contento di ricibi nan. 

“Nos a wordo ricibi cu brasa habri y nos ta sumamente 
agradecido pa esaki. Ciudadanonan cu kier scucha mas di 
nos plan, otronan cu lder a duna felicitacion p’e debate di 
siman pasa, y otronan lder a expresa nan disgusto contra 
e Gobierno actual. 

Un punto cu a resalta ta cu mayornan ta hopi desapunta 
den Gobierno di Mike Eman, especialmente esnan cu den 
pasado a vota pa AVP. Un grupo grandi a bira lomba pa 
partido AVP pasobra AVP a desapunta nan. E unico cos 
cu tabatin pa Noord, tabata e scol HAVO/VWO, pero ni 
esey Noord tabata mag di haya. 

Gobierno di Mike Eman a uza tur e placa di e scol ey, y a 
inverti’e den un tram. Habitantenan di Noord ta bon na 
altura di esaki, y hustamente esaki tin nan molestia. Si e 
scol a bin na Noord, hopi yiunan di Nortero no mester coy 
bus pa bay scol leu”, segun Wever-Croes. 

“Criminalidad ta un otro tema cu tin hopi hende suma- 
mente preocupa, y especialmente e hecho cu Gobierno no 
ta haciendo nada. Minister Dowers kier pa bo kere cu NO 
tin problema, y Minister Milce Eman no ta para Dowers den 
su manipulacion. Ambos ta mes culpable n’e situacion aki. 
Durante nos campaña den fin di siman habitantenan a tuma 
e oportunidad pa expresa nan desgusto y desapunto cu nos. 
Danki pa ricibi nos cu brasa habri, y danki pa e sosten”, 
lider di MEP, Evelyn Wever-Croes a duna di conoci. 

Hospi Bondi Camp a inicia cu logo nobo pa su 25 aniversario 

Muchanan hopi entusiasma cu Camp a cuminsa 





DIALUNA a inicia Hospi Bondi Camp oficialmente na Hospital 
unda cu pa di 25 biaha a yena e plenchi yen mucha entusiasma 
pa diverti y gosa di e camp popular aki. 

P’e ocasion special aki a traha un logo nobo dunando e camp un 
aire fresco hunto cu un toke moderno y colorido pe camp. 

E camp ald ta pa yiunan di trahadornan di Dr. Horacio E. Oduber 
Hospital unda cu ta coordina recreacion, diberticion y educacion, 
ofreciendo un programa bon balansa cu lidernan responsabel y 
cariñoso locual ta haci cu tur aña e cuponan ta yena hopi liher. 
E programa tambe ta adapta na orario di e trahadornan di Hos- 
pital. E aña aki pa di 25 biaha e programa ta yen actividad pa 
pasa momentonan dushi durante vakantie. 

E1 a cuminsa dia 17 di juli y lo caba dia 28 di juli cu un clausura 
extra special pa celebra nan di 25 biaha organisando e camp ald. 
Durante e ultimo 4 añanan sra. Noralfa Eckmeyer ta dirigiendo 
Hospi Bondi Camp y esald ta bayendo hopi bon. Nan ta purba di 
cambia tur biaha e actividadnan cu nan ta haci cu e muchanan. 
E grupo di Hospi Bondi ta uno grandi y ta dificil tin biaha pa haya 
lugar, pero asina mes nan ta haci nan esfuerso pa trece variacion 
den e ultimo 4 aña. 

E aña aki por ehempel nan lo tin actividad extra di cual Pico Bello 
a acerca Hospi Bondi p’asina haci un rondleiding pe muchanan 
chikito. Tambe nan lo bay Bright Balcery pa haya rondleiding 
con nan ta traha pan. 

Ademas di esaki lo bay tin 2 alumno di IPA cu lo haci nan Vrije 
Studie Punt (VSP) durante e camp, unda cu lo tin 2 dia di sport- 
dag. E sorpresa di mas grandi pe aña aki ta cu diabierna awor 
Hospi Bondi Camp lo bay De Palm Island. E muchanan ya ta 
anhela p’e dia aki yega liher mientras ta sigui gosa di e ambiente 
di e camp. 

Hospi Bondi Camp a bira algo esencial pe trahadornan di nos 
Hospital y ta spera cu por sigui cu e tremendo Camp aki pa hopi 
aña mas. 

E comision di Hospi Bondi Camp ta gradici Hunta Directiva di 
Hospital y e sindicato ABV pa nan donacion y yudansa. Anual- 
mente por mira con tremendo e muchanan ta pasa durante dos 
siman di nan vakantie na un manera saludabel y contento. 

Deportista di MJVIA droga ta kibra balansa di Sra. Husticia 


DIAMARS den oranan di atardi, un caso particular a tuma 
lugar dilanti Corte, caminda un homber a ldbra e balansa di e 
statua di Sra. Husticia. Polis a wordo notifica di e sucedido aki. 

Polis a topa cu e homber ald cu e balansa ainda den su man. 
E homber a resulta di ta un deportista di MMA. E tabata 
completamente drogay de remate, pa cual a pidi basta refuerso 
policial pa detene e homber ald. 

E homber tabata grita un delaster insulto den direccion di auto- 
ridad. E ta bisto cu e efecto di e droga a domina e homber por 
completo y siguramente mester di atencion profesional, kende 
den su condicion por bira un peliger pa tur den su alrededor. 

Departamento Meteorologico Aruba 

A cuminsa manda su advertencianan 

AYERA tardi, Servicio Meteorologico a cuminsa na 
aviso pa condicionan di lama na vigor te diahuebs 6 pm, 
20 di juli. Esaki den cuadro di e tormenta tropical Don 
cu ta basta leu ainda, pero semper y cuando tin su efecto. 

Areanan afecta, ta henter Aruba excepto area di hotel- 
nan hi rise. Den proximo 24 pa 36 ora por spera debi na 
gradiente fuerte di presion di aire rafaga di biento den 
awasero cu por yega 28 te 33 nudo (beaufort 7), y olanan 
riba lama grandi, lo ta di 5 pa 10 pia. 

Tene cautela y tuma medida si ta necesario. 


Ora a bay atende hoben cu a bira malo 

A topa cu plantacion 
di marihuana den 
cas na Alto Vista 



RECIENTEMENTE, un hoben di 13 aña a bira hopi malo 
den un cas na Alto Vista, pa cual a pidi asistencia urgente di 
paramediconan. 


Personal di ambulance y patruya tabata presente pa atende cu e 
hoben. E holor di marihuana a hala atencion di autoridad, kend- 
enan a notifica e Departamento di Narcotica. Ahaci un listramento 
n’e cas, caminda a topa cu un plantacion di marihuana. 

Un dama hoben a keda deteni como complice di e situacion y e 
matanan di marihuana a keda confisca. E hoben di 13 aña, mien- 
tras tanto, a wordo transporta pa Hospital. 

Minister Benny Sevinger: 

"Watty Vos Boulevard ta e ^b©@klb©[©@^ 
di infrastructura di Aruba" 



PROYECTONAN manera Green Cor- 
ridor y Watty Vos Boulevard a wordo crea 
cu dos meta, pa mehora e producto Aruba en 
general y pa crea trabou pa nos hendenan cu 
alabes lo trece cune un desaroyo economico. 
Esaki ta lolce cu Minister di Infrastructura 
Benny Sevinger a trece dilanti den confer- 
encia di prensa dialuna mainta. 

Wotfy Vos Boulevord (WVB) 
to hopi importonte po pois 
Arubo y po creocion di cupo 
di trobou. "E to boy t'e 
bockbone entre Son Nicolos, 
Oronjestod y sector hotelero. 


WVB no ta simplemente un caminda pa 
transporta auto, e ta mucho mas cu esey. 
Awor tin un congestion dilanti Bestuur- 
skantoor unda cu tur e autonan cu ta bay 
direccion di hotel mester pasa, prueba cu e 
proyecto di WVB no mester a bin awe, pero 
30 aña pasa caba,” Sevinger a bisa. 

E1 a splica cu e caminda ta conoci como 
Ringweg 3, y ta sali for di Aeropuerto, bay 
pa Meiveld, pasa den Seroe Patrishi, Bushiri 
y yega n’e conexion di Sasaki pa bay direc- 
cion di hotelnan. 

Si mira e descripcion duna, no por bisa otro 
cu esaki ta e proyecto di mas grandi cu Aruba 
a conoce. E ta ensera, e mandatario a splica, 
renobacion di diferente caretera, entre otro 


Sasaki cu lo wordo renoba completamente 
te cu Superfood bay abou te na Blvd bieu. 
E boulevard bieu ta wordo transforma den 
Linear Park fasenan 4, 5 y 6. 

Esald ta conecta riba esnan cu ta cuminsa for 
di Aeropuerto, pasa haf bieu y yega Bushiri 
y despues di e conexion, Linear Park ta bay 
yega te na RIU. 

E WVB tambe ta conecta Oranjestad cu 
Noord, cu ta nifica cu full e caya di santana 
di Playa te na MFA Noord ta bay wordo 
renoba y ambos banda di caminda tin es- 
pacio pa cana, pa core bicicleta, matanan ta 
wordo planta y espacio pa staciona. 

Un porti importonte di dje t'e 
conexion di fiestpodnon cu lo 
cuminso for di Son Nicolos y to 
yego te no El Foro no finol. 

Na ambos banda di caminda, terenonan di 
Gobiemo cu lo bay bira disponibel lo wordo 
desaroya den forma comercial y pa vivienda. 

“E no ta djis un proyecto unda cu un ca- 
minda ta bay wordo construi, pero ta bay 
ta un caminda cu ta nifica e ‘backbone’ 
di infrastructura di nos pais cu mester a 
bin hopi tempo pasa, lo trece seguridad, 
desaroyo economico, trabou y mehoracion 
calidad di bida pa tur ciudadano di Aruba.” 

Riba Watty Vos Boulevard ta wordo con- 
stmi na diferente punto rotondenan nobo, 
en total 10, y algun Fly-over (camindanan cu 
ta pasa over di otro), conexion entre WVB 
y e barionan existente. 

Un plan di mobilisacion total pa descon- 
gestiona e trafico riba Boulevard. “Esaki t’e 
meta di WVB cu a bay den destaho publico 
den cual a participa diferente consorcio y a 
wordo gana pa Moto-Engil,” e mandatario 
a bisa. 



t cor&tjb <h Xoto 


Tel: 583-1400 FaX: 583-1444 

Parlamentario Jeffrey Kelly 

Diferencia grandi y notabel pa pueblo entre 
8 aña di Gobierno di AVP y esun di MEP 


PARLAMENTARIO di fraccion di 
AVP, sr. Jeffrey Kelly ta mustra cu pueblo 
di Aruba ta dilanti di otro proceso electoral, 
pa eligi un Gobierno p’e proximo periodo 
di 4 aña. 

“Nos tin nos dilanti un proceso di eleccion 
hopi importante caminda pueblo di Aruba 
por scoge entre e prosperidad, continuacion 
di loke ta trata un prosperidad comparti, no 
solamente prosperidad pa un grupo childto, 
pero prosperidad pa henter e pueblo di 
Aruba. 

Nos lider di partido, sr. Mike Eman, a bisa 
cu su persona y partido 
AVP lo no descan- 
sa te ora cu e 
felicidad yega 
den cada 
skina y cada 
hogar aki 
na Aruba. 






Tin proyectonan grandi cu a wordo ehecuta, 
embeyecemento di centro di Oranjestad, 
drechamento di barionan, drechamento 
di scolnan y aldnan tur hende por mira cu 
Aruba tin un Gobierno cu ta duna bek na 
su pueblo. 

Si nos para keto un rato pa nos mira y 
compara pa midi unda Aruba ta para awe y 
wak e situacion cu tabatin na 2009 ora cu 
partido MEP a haya e rechaso di nos pueblo 
y caminda pueblo a duna partido AVP un 
mandato di 12 asiento, tur hende por a 
tuma nota con nos a haya e pais aki aden. 

Entre otro fondonan di pensioen tabata 
practicamente bancarota, turismo tabata 
den decadencia, entre otro un KLM cu prac- 
ticamente no lder a bin Aruba mas, Carnival 
Cruises cu tambe a bay y asina nos por sigui 
menciona cantidad di otro cos mas. 

Eynan, na rand di desaster total, Go- 
bierno di partido MEP a laga nos pais 
y awor cu nos ta na 2017, despues di 8 
aña di gobernacion di partido AVP, nos 
por ripara e desaroyo inmenso cu nos pais 
a pasa aden. 


Despues di eleccion na 
2009, Banco Central 
a fiha 5 punto riba 
cual Gobierno nobo 
mester a enfoca riba 
nan pa pone pais 
Aruba bek riba pia. 


E prome punto 
cu Banco Central 
a fiha tabata pa 
drecha e situa- 
cion di e fondo 
di pensioen, e 
fondo di APFA, 
di dos punto 
tabata pa dre- 
cha e fondo di 
AZV cu tambe 
tabata den 
un situacion 
sumamente 
delicado. 


Di tres punto di vital importancia cu Banco 
Central a trece dilanti tabata e situacion di 
turismo di Aruba cu a pasa den momen- 
tonan sumamente delicado bou di e maneho 
di Gobierno di MEP. 

Na mes momento tambe a menciona e 
situacion di e refineria, cu Gobiemo di MEP 
a laga dal su porta sera neglishando por 
completo e impacto economico cu esaki lo 
a trece cune pa economia di nos pais. 

E otro aspecto tabata e situacion social den 
nos pais y e 5 puntonan aki Banco Central 
a considera di vital importancia p’e Gobi- 
erno nobo di AVP na 2009, cuminsa atende 
mesora pa asina crea e confiansa bek den e 
desaroyo di nos pais. 

Pa loke ta situacion di APFA Gobierno di 
AVP a haci un ‘eenmalige landsbijdrage’ di 
180 miyon florin pa yuda y rescata e fondo 
ald y tambe a dicidi di bay over na aumenta 
e edad di pensioen gradualmente, pa sigura 
su futuro existencia. 

Danki n’e vision corecto di Gobierno di 
AVP, turismo a conoce un era nobo den su 
desaroyo y apesar di contratiemponan serio 
manera e situacion cu a surgi na pais bisiña 
Venezuela, e maneho hiba ta sigui consolida 
Amba como un di e destinacionnan mas 
popular den Caribe. 

Na mes momento Gobierno a logra di sa- 
nea e fondo di AZV, mientras cu na mes 
momento a bin logra haya un solucion pa 
reapertura di e refineria di San Nicolas cu 
ta den e proceso aki. 

Un proceso cu lo bay percura pa un spin off 
effect creando entre otro cuponan di trabou 
segun cu e proceso ta bayendo su curso. 

Si nos analisa e rumbo cu pais Aruba ta 
bayendo despues di 8 aña di gobernacion 
di partido AVP, compara cu e estado cu el 
a ser laga atras pa 8 aña di gobernacion di 
MEP, e diferencia ta notabel. 

Nos gobierno a percura pa progreso, pa 
desaroyonan positivo, a cuminsa duna bek 
na pueblo y mas cu tur cos, pueblo ta mira 
na unda su placa ta bay, cu ta na su propio 
bienestar y felicidad,” Parlamentario Jeffrey 
Kelly a mustra. 

Drs. Robert Anjie di CURPA: 

E cancer di mas grandi di un 
aparato gubermental grandi 
yama patronahe politico 


PARTIDO CURPA como unico partido lo 
saca nombramento y promocion di ambten- 
aar for di man di Minister cq Ministerraad. 
Esald lo caba cu e patronahe politico cu t’e 
causa di un aparato gubermental grandi cu 
nos conoce awe na unda cu mas o menos 
450 miyon florin ta bay na salario. 

Segun Robert Anjie ningun 
politico trodicional lo hoci 
esoki y lo no lo trece esoki 
dilonti tompoco como 
solucion po boho e gostonon 
di e oporoto gubermentol. 

Actualmente un Minister ta draag voor un 


persona pa bira un ambtenaar y Conseho 
di Minister ta formaliza esaki igualmente 
si ta trata un promocion of si ta kita un 
ambtenaar. 

Ban ta honesto e motibo cu e partido tradi- 
cional hamas lo saca nombramento for di 
Minister tin di haber cu e hecho cu nan 
compinchinan cu ta core campaña pa nan 
solamente ta haci esaki si nan ta haya un 
trabou of promocion den Gobierno si nan 
drenta Gobierno. Pesey nos ta na unda nos 
ta. 

Partido CURPA lo baha e gastonan di e 
aparato gubermental dor di: 1. Baha e can- 
tidad di Minister di 9 pa maximo 7 anto 
hink’e den un ley: 2. Limita e cantidad di 
coordinador pa cada Minister na maximo 
14, esta 7 interno y 7 externo na unda e ex- 



terno lo bay hunto cu e Minister dia e no ta 
Minister mas: 3. Saca nombramento y pro- 
mocion di ambtenaar for di man di Minister: 
4. Independiza y automatiza cierto tarea di 
Gobierno: 5. Mantene un personeelsstop cu 
excepcion di maestro, husticia y trabounan 
cu tin scarcidad y ta rekeri un experticio. 

Si nos sigui e puntonan ald e gastonan di e 
aparato gubermental lo baha drasticamente, 
e productividad lo subi y tur hende ta haya 
un oportunidad igual di por forma parti di 
e aparato gubermental di Aruba, segun drs. 
Robert Anjie di partido CURPA. 



E mensahe manda via medionan di comunica- 
cion via celular y via red social no ta cuadra cu 
berdad y ta dirigi solamente pa crea panico inec- 
esario den comunidad. 

Directiva di Hospital ta urgi e remitente pa res- 
peta por lo menos e derecho di cada individuo cu 
ta ricibi tratamento medico y muy en particular 
respeta nan privacidad. 

ORANJESTAD, Aru- 
ba 15 di juli 2017. Dia- 
domingo e seleccion fe- 


menino di softball Little 
League a sali pa Guaya- 
ma, Puerto Rico unda 


nan lo representa Aruba 
den un torneo internacio- 
nal cu mas pais den nos 


region participando. 

E torneo ta uno Latino 
Americano y nos selec- 
cion di softbol femenino 
lo mester bataya contra 
e miho paisnan di nos 
region pa e titulo maximo 
den softball femenino. 

E seleccion ta consisti 
di e hungadornan Nik- 
kaela Jacobs C, Ashia 
IGngsale I /P, Rachella 
Sewdajal I, Xiorcaniyx 
Vargas Jimenez C, Sha- 
tienne Koclc P, Zjaika 
Kock P, Anchell Statie 
P, Ilajay Tromp I, Zoe 
Emer O, Elianne Tromp 
P, Yolaisha Ridderstap 
O, Keyla Cham O, Yee 
Mei Cheong P, Sanella 
Krosendijk P. 

E seleccion tin varios 
luna ta prepara pa e tor- 
neo ald y ta premira cu lo 
duna un bon resultado. 
Pa e deportenan colectivo 


e ta importante pa du- 
rante torneonan interna- 
cional midi nan mes cu lo 
demas den nos region. Ya 
pa varios aña e seleccion 
di softball femenino ta 
participa n’e torneo La- 
tino Americano. Esaki ta 
pone tambe cu cada bes e 
seleccionnan ta bay mas 
miho prepara pa e com- 
petencia internacional. 

Un danki sigur na Lotto, 
e Loteria di Aruba pa 
medio di Comision di 
Subsidio cu a subsid- 
ia e biaha di nos soft- 
bolistanan femenino pa e 
Little League Softbol na 
Guayama, Puerto Rico. 

Online 

Tel: 583-1400 
Fax: 583-14444 

Facebook: 

ivww.fa ce book.com/ awema i n ta 

Website: www.awemainta.com 
E-maH: notlcia@awemainta.com 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 18 Jul, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.39 

1.41 


1.43 

Zwitserse frank 
(per 100) 

CHF 

186.48 

187.20 


188.00 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

157.53 

158.97 


160.57 

EURO 
(per 100) 

EUR 

203.94 

205.80 


207.87 

Deense kroon 
(per 100) 

DKK 

26.69 

27.41 


28.21 

Noorse kroon 
(per 100) 

NOK 

21.10 

21.82 


22.62 

Zweedse kroon 
(per 100) 

SEK 

20.50 

21.22 


22.02 

President di Fundacion Lotto pa Deporte, Di Stefano Wernet a desenmascara Benjamin Francees 

Debidamente Fundacion Lotto pa Deporte 
a yuda Pony League cu 15 mil florin 

Pero e fundacion di baseball aki a laga debenan habri aña pasa; una tur e placa a bay? 



RECIENTEMENTE 

Pony League a pone cu 
nan no a ricibi e ayudo fi- 
nanciero for di Gobierno 
y pa cu esaki Fundacion 
Lotto pa Deporte a indica 
cu e fundacion a ricibi e 
ayudonan necesario. 

FDL ta haya cu deporte 
mester ta un union, unda 
cu deporte no ta distingui 
den rasa, sexo, religion y 
politica. Pesey a dicidi pa 
desenmascara Benjamin 
Francees, kende ta conoci 
como un manipulador y 
sigur un mentiroso. 

Fundacion Lotto pa De- 
porte t’ey bou encargo 
di Minister di Deporte 
pa yuda tur hende, prin- 
cipalmente e atletanan 
hoben. 

Presidente di Fundacion 
Lotto pa Deporte, Di 
Stefano Wernet a splica 
cu tin reglanan y mester 
traha cu nan, pero tambe 
con pa yega na remarca 
pa haya un subsidio. 

Recientemente e direc- 
tiva di FLD a keda acerca 
pa Pony League y dife- 
rente combersacion a 
tuma lugar. Bou guia 
di Benjamin Francees a 
organisa un torneo in- 
ternacional di baseball 
y diferente pais a keda 
invita pa hunga aki na 
Aruba. 

“E1 a invita e paisnan sin 
a consulta cu Minister y 
sin consulta cu Comision 
di Subsidio, COA, ASU 
of Lotto”, Di Stefano 
Wernet a enfatisa. 

A pone un budget di 112 


mil florin, di cual el a haci 
diferente compromiso y 
den un consulta cu Min- 
ister y directiva di Lotto, 
a tuma e decision cu FLD 
lo yuda nan. 

E yudansa duna na Pony 
League tabata special- 
mente p’e muchanan y 
Aruba, pero di un mane- 
ra of otro cos no a bay 
manera mester ta. 
T’asina cu no por traha di 
un manera iresponsabel 
unda cu ta pone Aruba su 
nomber na riesgo interna- 
cionalmente na momento 
di haci un proyecto y no 
tin e placa. 

Basa riba esaki FDL a 
duna nan sosten, pero 
tabatin cosnan cu no 
tabata manera mester 
ta. Pony League tin debe 
bieu habri cu e Funda- 
cion Facilidad Deportivo 
y un di e exigencianan di 
Presidente di FLD ta cu e 
debe mester ta paga. 

Den pasado nan a haya 
nan mes cu e pagamento 
di e debenan ey a haci 
uzo di un cheque cu no 
tabatin fondo. Esey ta 
algo sumamente fastioso 
y mester tene cuenta cu 
esaki tin aspectonan pe- 
nal, Di Stefano Wernet 
a expresa. 

Aña pasa Pony League 
un biaha mas tabatin un 
torneo y atrobe a keda 
debenan habri, di cual 
un di e debenan ta den 
man di abogado. Esaki 
ta mustra cu financiera- 
mente nan no ta bezig 
na un forma responsabel. 


FLD no a laga e muchan- 
an cay y a percura pa 
pone 15 mil florin. FDL 
a paga directamente e 
hotel di Punto de Oro 
pe estadia di e hobennan 
y Di Stefano Wernet a 
expresa cu FDL tin tur e 
pruebanan aki. 

“No tabatin e cen com- 
pleto y si no a paga e 
apartamentonan, nos 
muchanan internacional 
lo mester a keda riba 
caya. Esaki lo mustra 
hopi malo pa Aruba”. 

FDL a pone placa dis- 
ponibel pa huurmento di 
Joe Laveist y e cobransa 
aki Fundacion Lotto pa 
Deporte lo paga tambe 
cual ta un suma di casi 
3.500 florin. 

FLD a hinca placa den 
algo cu no tabata cana 
segun e reglanan, pero a 
haci un excepcion grandi. 
Tur esaki a keda haci cu 
algun exigencia y un di 
nan ta pa nan paga tur e 
debenan bieu, soluciona 
e problemanan cu de- 
benan bieu y FDL kier 
union den e mundo di 
baseball, pasobra ald no 
ta manera Dubai unda 
cu ta bin cu algo priva 
of personal y cana busca 
placa for di Gobierno of 
Lotto. 

Esnan cu kier haci algo 
priva, pa nan mes hinca 
nan mesun placa of bay 
sector priva y busca e 
placa. “Nos a keda hopi 
decepciona. Nos a yuda, 
pero nos a keda ataca na 
un manera no nechi”, Di 


Stefano Wernet a mustra 
riba FDL su malcontento. 

Un otro persona cu ta 
decepciona cu e situacion 
ta Ruth Melford, kende 
a expresa su gratitud na 
FDL y Minister Schwen- 
gle pa yuda e muchanan 
ora cu Pony League ta- 


bata den un crisis. 

FDL ta haya cu ta in- 
husto cu ta ataca nan, 
pero Minister Schwengle 
tambe. FDL t’ey pa yuda, 
pero cosnan mester cana 
segun e reglanan y pe mo- 
tibo aki tin Comision di 
Subsidio cu t’e vehiculo 
di Gobierno. 

Un federacion tin un sistema democratico 
y den deporte mayoria bes ta haci uzo di 
federacion, pero tin algun excepcion haci 
den e mundo di deporte. ASU ta reconoce 
algun fundacion tambe den e mundo di de- 
porte, entre otro Lifida, Little League, pero 
ta reconoce federacionnan cual mayoria ta 
haya subsidio di Comision Subsidio. Esaki ta 
garantisa cierto democracia di e crecemento 
di e deporte concerni. 

Minister Schwengle a trece padilanti e mo- 
tibo pakico no mester tin hopi little league, 
pasobra 1. Little League pa Aruba ta bon y 
loke cu mester haci ta percura pa re-enforsa 
Little League. Mester percura cu Little 
League por funciona bon y no ta desde awor 
Ministerio di Deporte a pidi Pony League 
sinta hunto na mesa cu Little League, ABBA 
y e partnernan ASU, COA y papia pa yega 
na un solucion. Tur esald a pasa por ta 
pa necesidad y no a lceda atendi pa Little 
League y cu a ocasiona cu Pony League a 
lanta. Tur e cosnan aki cu a bin dilanti por 
a keda evita y pa por soluciona esaki mester 
yega na mesa. 

No tin espacio financiero ni na cantidad di 



Minister dr. Carlos "Alex" Schwengle 


Pony League ta un 
fundacion y no federacion 

Asina mes na diferente ocasion a pidi pa sinta na mesa 


Lotto pa Deporte y Comision Subsidio ta 
uni riba igualdad den deporte. 


PONY LEAGUE 

E forma con e asunto di Pony League a bin 
dilanti y con Presidente ta actuando, e ta 
manipulando hende. E ta un persona cu 
tin un maneho na un forma hopi dudoso y 
lagando yen di debe tur caminda y ta gaña 
no solamente mayoman, pero mucha tambe. 
A tarda pa trece dilanti ldco ta pasando pero 
esaki tabatin su motibonan. Awor cu a bin 
afo cu tur esaki, lo percura cu awor padi- 
lanti e cifranan di Comision Subsidio keda 
publica anualmente. Ald lo publica kende a 
haya placa y cuanto nan a haya. 


Na momento cu Stichting Sport Subsidie 
Aruba cuminsa funciona otro aña, lo publica 
tambe e cumplimento cu e reglanan, kier- 
men lo publico esnan cu si a cumpli y esnan 
cu no a cumpli. 

E idea ta pa pueblo haya sa con e federa- 
cionnan ta manehando e placa cu ta bin di 
pueblo. Esaki ta pa evita cu sigui bisa cu ta 
Minister t’esun cu ta haci mal uzo di 
e placa cual no 
t’asina. 


RIBA algun media social a sali cu Pony 
League no a ricibi ayudo financiero for di 
Gobierno y esaki a crea un polemica, unda 
cu Minister di Salud Publico, Cuido di Nos 
Grandinan y Deporte, dr. Carlos “Alex” 
Schwengle a mustra cu no t’asina cosnan 
a bay. Pony League a ricibi e ayudo finan- 
ciero, pero unda e placa a bay no por bisa 
y esey a pone cu nan a haci eventonan pa 
recauda e fondonan necesario. Na diferente 
ocasion a pidi pa sinta hunto p’asina por 
yega na solucion. 

E asunto aki a pone cu e situacion a haya 
rais na un manera negativo pa deporte, pero 
segun Minister Schwengle esaki no t’asina. 
Tur e problema aki ta bin dor di Presidente 
di Pony League Benjamin Francees y esaki ta 
algo di lamenta. Benjamin Francees, kende 
ta conoci como un mentiroso y pesey hopi 
biaha e ta haya su mes den problema cu 
masha hende. E ta gaña hopi mes pasobra 
Pony League no ta un federacion, pero un 
fundacion y tin un diferencia grandi. 


mucha pa tin 2 liga di baseball di mucha y ni 
pa un di 3. Minister Schwengle ta kere cu na 
final Aruba mester tin 1 Little League y con 
nan lo yega na un acuerdo pa cu esaki, e ta 
stimula tur partido pa sinta hunto na mesa 
hunto cu ASU p’asina yega na un acuerdo. 
No lo haci cambio den e reglanan, unda cu 
e placa otorga na deporte lo keda bay via 
Comision Subsidio. 


E comision aki lo bira Stichting Sport Sub- 
sidie Aruba entrante 1 di januari 2018 y 
pa sigui haya e subsidio esaki lo bay segun 
un reglamento. Esaki ta pa tin disciplina y 
pa no tin abuso manera a pasa pa durante 
añanan largo. 

Den diferente federacion ta pasa cu un ta 
haya mas cu otro y e mesun ta keda biaha y 
un ehempel ta softball, unda cu e federacion 
ta haya un tiki placa pa softball pero cierto 
club ta haya hopi placa y ta bay afo pa hunga 
weganan di fogeo. Esaki ta weganan cu no 
ta registra oficialmente na e pais. 


Ministerio di Deporte kier evita cu cosnan 
aki sigui sosode di cual tin un regla y disci- 
plina. Ta otorga un federacion e subsidio cu 
nan ta pidi pe na momento cu nan ta cumpli 
cu e reglanan y tambe mester cumpli cu nan 
palabra. Tambe e federacionnan mester por 
demostra kico nan ta haci cu e placa. 

Esaki ta un bon manera pa ta transparente 
den e maneho y cu nan ta cumpli cu e 
reglanan, pero tambe cu nan ta demostra 
unda e placa ta bay, pasobra na final 
e placa ta bin di pueblo. 

Minister Schwengle hunto cu e part- 
nernan, esta COA, ASU, Fundacion 

Seleccion hubenil di tenis di mesa lo competi 
den e 59th Caribbean Senior Table Tennis 
Championship na Havana, Cuba 



DIADOMINGo 

mainta e seleccion hube- 
nil masculino den e de- 
porte di ping pong a 
sali pa Cuba unda nan 
lo competi den e di 59 
edicion di e campeonato 
senior di Caribe. E di- 
anan di e campeonato 
lo ta di 18 pa 23 di juli 
unda nos hungadornan 
lo midi forza contra e 
mihonan den The Sports 
City Coliseum caminda 
e weganan lo ser hunga. 

Mester bisa cu un total 
di 13 pais a confirma nan 
participacion na e campe- 
onato aki. Nos seleccion 
lo bataya contra di e pro- 
pio Cuba, Republica Do- 
minicana, Puerto Rico, 
Babardos, Jamaica, St 
Lucia, Martinique Trini- 
dad and Tobago, Guyana 
Frances, Guyana, St Kitts 
and Nevis. 

E atletanan cu lo rep- 
resenta Aruba ta Ching 
Ho Chung, Johnathan 
Paredes, Jean Claude 
Hoek y Jean Pierre Hel- 
meyer mientras e coach 
lo ta Rudy Ragga. Mas 
cu claro e campeonato 
aki lo sirbi como un pre- 


paracion p’e di dos edi- 
cion di e Weganan Sur 
Americano Hubenil cu 
lo tuma lugar den luna 
di september na Santiago 
de Chile. 

E deporte di tenis di 
mesa a conoce un bon 
desaroyo y ta mira un 


adelanto den tur nan 
atletanan hubenil. Al- 
gun luna atras Chingho 
Chung ta logra un di dos 
lugar den e Caribbean 
Table Tennis Champi- 
onship na Georgetown, 
Guyana. Den e categoria 
U15, Chingho Chung a 


caba como e number dos 
den henter Caribe,cual 
sin duda ta un prestacion 
di kita sombre. Asina nos 
por mira cu e federacion 
di tenis di mesa ta trah- 
ando duro na e progreso 
di nan atletanan. 


Un danki sigur na Lotto, 
e Loteria di Aruba pa 
medio di Comision di 
Subsidio cu a subsidia e 
biaha di e delegacion di 
tenis di mesa pa e 59th 
Caribbean Senior Table 
Tennis Championship na 
Havana, Cuba. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Graduacion di tres studiante Arubano 
na Gerrit Rietveld Academie 




UN fiesta elegante a keda or- 
ganisa p’e studiantenan grad- 
uada e aña aki na Academia di 
Gerrit Rietveld na Amsterdam, 
Hulanda. A organisa y presenta 
n’e no nada menos di elegante 
residencia di Angelo Tromp y 
Gijs Sork na Amsterdam. 

Awor cu un otro aña academico 
a yega su final, Ateliers’89 ta 
orguyoso di por participa cu tres 
Arubiano a finaliza nan estudio 
exitosamente n’e prestigioso 
academia di arte Gerrit Rietveld 
Academie (GRA) na Amsterdam. 

E studiantenan aki ta Efrem 
Angela, den e ramo di “Fine 
Arts”; Nathaly Vlaun, den e dis- 
ciplina di “Fashion”; <Sc Chelsea 
Peterson, tambe den e ramo di 
“Fashion”, pero cu e distincion 
special di “cum laude”. 

Ateliers’89 tin un trayectoria 
largo di colaboracion cu GRA; 
desde su inicio docente & ex- 


studiante afilia n’e academia 
Hulandes ta bin Aruba pa duna 
curso & master-class y vice versa 
Aterliers’89 a guia <Sc contri- 
bui n’e formacion artistico di 
tantisimo hoben pa yuda nan 
desaroya e portafolio necesario 
pa por cumpli cu e exigencianan 
di GRA. 

Ademas, e Director di Ate- 
liers’89, esta sr. Elvis Lopes, 
tambe a gradua di GRAy alabes 
a duna les n’e instituto post- 
graduado di GRA, yama Sand- 
berg Instituut. 

Den cuadro di e graduacion di e 
studiantenan aki, como tambe 
na honor di algun otro hoben 
Arubano cu a termina nan aña 
escolar exitosamente, Angelo 
Tromp y Gijs Stork a ofrece un 
cena extravagante na nan resi- 
dencia den centro di Amsterdam. 
E cena tabata consisti di 4 plato 
y tabata na encargo di e chef 
Hulandes Juriaan Snellen, kende 


actualmente ta residencia na 
Canada, pero den pasado a traha 
añas largo na Flying Fishbone, 
Aruba. 

Juriaan, hunto cu su esposa 
Sharinne Rasmijn, tabata na 
Hulanda p’e graduacion di nan 
yiu Brigitte Ellis, kende e aña 
aki a termina su estudio den 
“Ciencia SociaF’ na Universidad 
di Amsterdam. 

Pe dicho cena tabatin diferente 
otro studiantenan di Rietveld 
tambe invita, manera Nata- 
sha Oduber (kende lo gradua 
proximamente), Darwin Win- 
ldaar (kende a termina su aña 
exitosamente y lo continua den 
e ramo di “Fashion”), como 
tambe dos ex-alumno di GRA, 
esta Lillian Vlaun (Fine Arts) y 
Arthur Maduro (Design Lab), 
ambos graduado di Rietveld na 
aña 2015. 

E studiantenan aki, como tambe 
tur presente a expresa un pal- 
abra di gratitud n’e artista Elvis 
Lopez, pa tur su esfuersonan pa 
yuda hoben talentoso na Aruba 
pa sigui desaroya nan mes y 
sigui avanza den nan estudio na 
Hulanda. 

Durante di e cena e invitadonan 
tambe a ser entreteni p’e talen- 
toso cantante Mitchell Tromp 
(di Herman Brood Academie) y 
e docente di baile, kende tambe a 
gradua e aña aki di Amsterdamse 


Hogeschool voor de Kunsten, 
esta Kevin Gumbs. 

Angelo, un persona no disconoci 
den e mundo cultural Arubano, 
y su pareha Gijs, sa habri nan 
hogar na mas ocasion pa even- 
tonan artistico cu un relacion 
cu Aruba. 

Asina den pasado tabatin exposi- 
cion di arte di Nelson Gonzalez 
y Robin de Vogel, e obra teatral 
“She Baltimore” di Directora Ira 
Kip, presentacion di e soprano 
Imara Thomas, como tambe un 
concierto di Data Panik (unda 
te hasta Michael Lampe y Ken 
Wolff a graba nan proximo vid- 
eoclip p’e grupo). 

Porcierto, p’e aña aki Angelo 
tabata trahando riba un proyecto 
grandi di arte, cual lo a tuma 
lugar na Europa. Dicho proyecto 
tin un renombre internacional 
y pa prome biaha artistanan 
Arubano lo a haya un plataforma 
mundialmente pa representa nos 
isla. 

Lamentablemente y abruptam- 
ente e proyecto aki a ser cancela 
despues di algun desaroyonan 
na Aruba. 

Ateliers’89 ta desea tur e gradua- 
donan hopi exito den nan carera 
profesional y lder informa alabes 
cu ta trahando riba un programa 
special pa 2019, esta e aña cu 
Ateliers’89 lo cumpli su di 30 
aña di existencia. 

BON DIA YEN Dl ALEGRIA 

Skirbi pa: Ruthy "Lady Ruth" Vrieswijk-Bergen 



NOS a menciona den nos relato di siman pasa cu nos 
lo comparti e resto di e potretnan di e caranan di Ruthy 
cu tabata den e Expo na Unoca algun siman pasa como 
parti di e “after effect” di Lady Ruth su “One woman 
show”, “Alegria di Ruthy”. 

Pero nos no por keda sin comparti prome cu como colega 
artista di Tino Ruiz, e tata, nos tambe a sinti hopi tristesa 
cu henter locual a sosode causando e morto tragico di 
Tino y Mary nan unico prins, e dinamico y talentoso 
Tino Ruiz, Jr., e yiu, cu a destaca como un shon di hende 
y den su trabao di Polis. 

Nos tambe a wak e ceremonianan policial cu a tuma lugar 
dilanti Warda di Polis na Shaba Noord na television y 
nos a sinti cu locual a sosode a dal tambe su coleganan 
hopi duro mes, expresa den nan sintimentonan profundo 
di curason na luto. 

Ningun palabra expresa por duna consuelo mes ora, pero 
nos ta pidi Creador di Amor pa duna mi colega musico 
artista Tino Ruiz, e tata, y su bunita sra. esposa Mary, e 
mama, hopi consuelo y amor pa suavisa e dolor inmenso 
aki te ora nan por “smile” y hari atrobe, recordando nan 
unico yiu homber den e momentonan alegre y bon, e 
dushi momentonan comparti den nan union di famia, 
un famia bunita y hopi respeta. 

Amigo Tino, laga e melodianan di bo mandolin cristal 
mes papia cu bo curason ora bo tin’el e den bo man, ora 
bo ta cla pa sigui toca y inspira hasta den e silencio di 
tempo y espacio. 

Boso yiu homber stima mes lo desea pa boso sigui padi- 
lanti den bida, aceptando e regalo bida, dia pa dia. Boso 
tabata mayornan ehemplar, boso a duna di alma y curpa 
na henter e bida y desaroyo di boso tesoro impagabel, 
Tino Ruiz, Jr. 

Awor boso a re-dedik’el e na su Creador di Amor pa sigui 
den su bida spiritual mas aya. 

Lady Ruth no a saca potret di e entiero. Mi a bay pa sos- 
tene famia cu un oracion, mi a sinti Dios su presencia den 
cada cancion, bunita canta pa Tica Giel y Jack Tromp. 
Nos tur sa, pa con bunita un ceremonia of sirbishi por 
ta, nos no por draai holoshi bek. 

Locual a pasa a pasa y nos tur por siña algo di dj’e. Nos 
por sigui resa pa nos Cuerpo Policial cu no tin’el e facil tur 
ora, nos sa cu tin mas heroe eyfonan ta traha pa proteha 
nos comunidad, tur cu nan mesun experiencia cu sa pone 
cu nan tambe mester di un man y curason pa deshoga tur 
locual nan ta pasa aden. 

Lady Ruth cu sa bisa hopi biaha cu tristesa ta bay man den 
man cu alegria, ta spera cu toch tin espacio pa comparti e 
resto di su caranan pinta pa artistanan local y internacio- 
nal di su expo “Caranan di Ruthy”den su relato di awe. 
Lieve Mary y Tino, tuma boso tempo pa heal, boso ta den 
oracion di hopi. Love you! Cu esaki tambe e clausura di 
e expo “Caranan di Ruthy” cu e di dos mita den e relato 
di awe. 

Shonnan, pasa un bon dia yen di alegria! 

Entrega di certificado di S.E.L. 2016-2017 



SOCIAL Emotional 
Learning Center for Chil- 
dren (S.E.L.) a finalisa 
orguyosamente su prome 
aña na unda nan a haci 
entrega di certificado y 
medaya na su studian- 
tenan riba diasabra 8 di 
juli 2017. Esaki a tuma 
luga n’e workshop ruimte 
di Fundacion Respeta 
Mi. 

“S.E.L. ta un programa na 
unda un mucha ta adkiri 
conocemento, actitud y 
abilidadnan cu ta nece- 
sario pa compronde y 
maneha su emocionnan. 
Como tambe pone y al- 
cansa metanan positivo, 
sinti y mustra empatia pa 
otro, establece y mantene 
relacionnan positivo y 
haci decisionnan respon- 
sabel”, 

Esaki tabata un mainta di 
triunfo p’e muchanan. E 
programa a sigui na unda 
e muchanan por a duna 
un speech tocante di nan 
mes y locual nan a siña 
durante nan prome aña 
na S.E.L. 

E studiantenan cu a ricibi 
nan certificado y medaya 
tabata: Brendon Velez 
Sanchez, Disirene de 
Mey, Edouard Yrausquin, 
Ivanka Isabella Gutierrez 
y Jerome Thissen. 

Su directornan sra. Yane- 
lis Jimenez y sr. Chris 
Botman a ricibi palabran- 
an di gradicimento di 
parti di mayornan unda 
nan a splica cu e pro- 
grama a trece resulta- 
donan positivo den bida 
di nan yiunan. 

E center a duna danki 
na su sostenedora cu a 
colabora pa desaroya e 
programa aki, sra. Cle- 
mentia Eugene. Sigui na 
duna danki na Lillian y 
Johnny Botman como 
tambe na mayornan cu a 
kere den e programa. 










































































AWEMainta Diaranson, 19 Juli 2017 


27 


Aruba Soccer Academy ta honra hungado hoben 
di FC Ajax Abdelhak Nouri cu tributo simbolico 



DURANTE ASA su summer 
camp cu a tuma lugar reciente- 
mente, e coachnan hunto cu tur 
e particiantenan a tuma algun 
momento pa duna un tributo 
simbolico n’e hungador hoben 
di FC Ajax. 

Abdelhak Nouri, di apenas 20 
aña di edad a sufri daño cerebral 
permanente y severo despues 
di un paro cardiaco durante un 
wega algun dia pasa. 

Appie, manera e tabata wordo 
yama, tabata un di e futbolistan- 
an cu ta mustra di por a bira un 
estreya den e deporte na su edad 
hoben, y e mundo di futbol a 
lceda den shock di e sucedido aki. 

Futbolistanan rond di mundo, 
incluso e gran rival di FC Ajax, 
esta Feyenoord, a uni pa mustra 
nan apoyo pa Appie. Na Aruba 
tambe futbolistanan a tuma 
tempo pa mustra nan apoyo y 
solidaridad pa Appie Nouri. 

Durante e summer camp di ASA, 
e trainers hunto cu e hoben par- 
ticipantenan a para lceto y duna 


un tributo simbolico dor di para 
den formacion di e number “34”, 
number cual Appie tabata hunga 


cu ne riba su shirt. 

ASA te desea Abdelhak “Appie 


Nouri su famia hopi forsa, y ta 
manda oracion y deseonan pa un 
pronto recuperacion. 


PARTICIPACION 

AWEMAINTA ta acepta publicacion di comunicado di prensa tin derecho of autoridad pa publica e material digital y cu e ta 
(press release) acompaña cu foto digital asumiendo cu e persona acepta sin ningun reserva pa indemnifica y proteha AWEMainta 
of e instancia cu a somete e comunicado di prensa pa publicacion por completo contra di cuallder demanda of causa pa daño y pre- 
tin derecho of autoridad pa publica of usa e material digital cu huicio cu ta ser alega contra AWEMainta pa motibo di cualkier 
a ser somete pa publicacion. violacion di derecho di autor, cualkier otro derecho intelectual 

of otro derecho civil of contractual. 

E presentacion di e comunicado di prensa pa publication den 
AWEMainta ta ensera cu e persona of instancia ta asegura cu e Gerencia 

Varios Venezolano deteni relacioná 
cu caso di asesinato di Libanes 


WILLEMSTAD - Ayera caba nos di AWEMainta 
a duna publicacion di detencion di 3 sospechoso den 
un caso di asesinato. T’asina cu dialuna den oranan 
tempran di mainta Personal di Team di Rechérchi 
encargá cu homicidio, conhuntamente cu Team di 
Atraco y Team di Aresto a haci detencion di tres 
homber sospechoso. 

Detencion ta relacioná cu un caso caminda a localisá 
un curpa sin bida den área di Klein Hofje caminda 
despues di un investigacion dor di NFI na Hulanda, 
a determiná cu ta trata aki di e hómber Hussein E1 
Naijar naci na Libanon lcende tabata pérdi. 

Na Frederickstraat Polis a detené e hómber R.J.R.V. 
naci na Venezuela di 25 aña di edad. 

Na un cas na Sero Fortuna a deteni e hómber S.H.A. 
naci na Córsou di 23 aña di edad. 

Na De Savaan Polis a detené e hómber L.A.A.G. naci 
na Venezuela di 26 aña di edad. 

Tur tres sospechoso ta deteni relacioná cu asesinato. 
A presentá tur tres sospechoso dilanti un Fiscal aux- 
iliar kende a ordená nan encarcelacion pendiente di 
mas investigacion. 

Tambe Polis a haci entrada hudicial den un cas na 
De Savaan y un cas na Fuik. 

Durante di e investigacion Polis a detené tres hómber 
y dos dama di nacionalidad Venezolano kendenan 
no por a presentá e documentonan necesario pa por 
permanecé riba nos isla. 

A hiba tur 5 persona na Departamento di Imigracion 
Rio Canario pendiente di nan deportacion. 
Investigacion den e caso di asesinato ta continuá. 



Tie a hinca 
sobrina 
di 22 aña 
cu cuchiu 


WILLEMSTAD - Dialuna 17 di juli 
2017, alrededor di 23.18 or, Central di 
Polis a ricibi notificacion di un caso di 
hincamento cu a tuma lugar na un cas na 
Klein Sta. Martha. 

For di un investigacion preliminar cu Polis 
a realisá n’e sitio a resultá cu un tio tabata 
den discusion cu su sobrina. 

Dado momento e tio a saca un cuchiu y a 
propiná e sobrina di 22 aña di edad, hincá 


na diferente parti di su curpa. 

Despues di e acto e hómber sospechoso a 
huy bay for di e sitio lagando su vehiculo 
atras. Ambulance a presentá n’e sitio y a 
transportá e dama victima pa policlinica di 
SEHOS pa tratamento médico. 

Polis a confiscá e vehiculo di e sospechoso 
pasobra esaki no tabatin ningun docu- 
mento. 

Investigacion den e caso aki ta continuá. 

Mucha muhér (14) 
astuto a hinca 
hoben di 17 aña 
den problema serio 


WILLEMSTAD - Diabiérné dia 14 di juli ultimo 
tabatin tratamentu di e caso di Giovan A.E., acusá 
di algun delito cu finalmente a resultá di no tabatin 
tanto peso. 

Giovan ta un hóben (mucha hómber), kende na luna 
di januari ultimo numa a cumpli 17 aña di edad. 

E1 a presentá den sala di Corte acusá di ladronicia di 
un telefon celular, anto secuestro y violacion sexual 
di un otro hóben, esta e mucha muher di 14 aña di 
edad. E ultimo suseso aki lo a tuma lugar dia 16 pa 
17 di maart 2017. 

Giovan a presentá den sala di Corte den compania 
di su mama pa duna cuenta y razon di acusacionnan 
contra dje. Pa cuminsá a bin dilanti e cuestion cu e 
lo a violá un otro hóben di inicial N.T, loke a bin ta 
zona masha straño mes segun detayenan di e suseso 
tabata subi mesa. Direpiente a bin na claridad e ver- 
sion cu t’e mucha di 14 aña mes a crea e situacion pa 
bay cas hunto cu e mucha homber como cu e mama 
di e mucha muher lo tabata maltrat’é continuamente. 
Remarcabel t’e hecho cu e propio hobencita a what- 
sapp mama di e mucha homber haciendo como sifuera 
ta mama di e hobencita e ta y cu el a duna pérmit p’e 
hobencita hospedá serca e mucha homber. 

Tur esaki claramente a demostrá puru intriga di parti 
di e hobencita, kende aunke cu 14 aña di edad, ta 
causante di loke a sosodé, esta cu e dos hóbennan a 
tene relacion sexual na cas di G.E. 

Manera a sali na cla den sala di Corte cu e hobencita 
a bay cas di e mucha homber sin tene contacto cu 
su mayornan. 

Pero despues cu a haña sa cu e mucha muher a hunga 
ról di mama y a papia cu mama di sospechoso via 
whatsapp, a dicidi di bis’é cu e mester bay su cas bék. 
Na Polis e mucha muher a declará na Polis cu e mucha 
homber a secuestr’é, anto caba a viol’é. 

Den sala di Corte e mucha homber a declará cu t’e 
mucha muher mes a subi sinta riba su scochi y pidié 
sunchi y kita su paña. Nan a tene relacion sexual. 

Fiscal señora mr. Forbes Vicento tabata di opinion y 
a argumentá cu no por castigá e sospechoso mucha 
homber p’e suseso aki. 

Pa colmo ámbos ta muchanan di edadnan abou, 
aunke e mucha homber a sinta 4 luna caba p’e asun- 
tonan aki. 

Loke a capta hopi atencion ta cu e mucha homber 
no ta un uza droga ni alcohól, pero a constatá cu e 
mucha muher ta un figura fácil pa influenciá. 
Abogado señor mr. H. Alejandra encargá cu e defensa 
di e mucha homber a mustra cu su cliente no tin mal 
intencion, pero ta cuestion di circunstancia y edad. 


Dama di 59 aña a muri kimá 
den cas ayera mainta 


WILLEMSTAD - Ayera mainta 
tempran un tragedia teribel a tuma 
lugár ora cu un cas a pega candela 
den Caya Barbulete y un dama kende 
ta biba den e cas a muri den e can- 
dela, pasobra habitantenan no por a 
paga e candela y ora bomberonan a 
yega tabata lat caba y no por a scapa 
e dama. Tabata ayera mainta alred- 
edor di 05.27 or di mainta Central 
di Polis a dirigx un unidad policial na 
Caya Barbulete pa un cas na candela. 
Na yegada di e unidad policial, nan 
a constatá cu un kamber di e cas ta- 
bata na candela. Bisiñanan a declará 
cu nan a purba pa paga e candela y 
tambe yuda e habitante di e cas pa 
sali for di e cas, pero nan no a logra. 
Unidadnan di bombero cu a yega 
n’e sitio a paga e candela. Durante 
pagamento di e candela personal di 
bombero a topa cu e curpa sin bida 



di e habitante di e cas den e kamber. 
Dókter di Polis cu a yega n’e sitio a 
constatá morto di e dama habitante, 
Mayra Philomena Josephina Arnol- 
dus naci na Córsou di 59 aña di edad. 
Riba órdo di Fiscal di Ministerio Pu- 
blico a confiscá e curpa sin bida pa 
mas investigacion. 

Causa di e candela tambe ta den in- 
vestigacion. 



Centrale Bank van Aruba 

De Raad van Commissarissen, Directie en Personeel van de Centrale Bank van 
Aruba maken hierbij het overlijden bekend van 

Anandkumar (Roy) MUNGRA 

Broer van de heer Prakash Mungra, Directeur van de Centrale Bank van Aruba. 


De afscheidsbijeenkomst is vrijdag 21 juli om 14.00 uur in de kapel van 
begraafplaats Buitenveldert, Fred. Roeskestraat 103, Amsterdam. 

Daarna wordt Roy naar zijn laatste rustplaats gebracht. 

Aansluitend is er gelegenheid om te condoleren in de condoleanceruimte van 
de begraafplaats. 

Wij wensen de heer Prakash Mungra en familie veel sterkte toe bij het 
verwerken van dit enorm verlies. 


Moge de heer Roy Mungra in vrede rusten. 


Condoleance-adres: p.mungra@cbaruba.org 

Cumana #44 
E: roya I fu ne ral ho m e@h ot mai I. com 


Tel: 586-4444 / 733-2906 
/ 593-0857 / 731-5847 


Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu honda pena, pero conforme cu boluntad di Dios, 
nos ta participa fayecimento inesperadamente di: 


Rudolf 

Boekhout 

“Dotti” 

"26-12-1927 - 
tl 5-07-2017 



I 


Na nomber di su: 

Esposa stima: tJuanita Boekhout-Vrolijk 
Yiunan stima: Ludwina {Ludy) Boekhout y yiunan 
James Boekhout y yiunan 
Glenda Paesch 

Carla y Richard Flemming y yiunan na Hulanda 
Margriet (Lientje) Boekhout 
Donicio (Donny) Boekhout 

Manerayiu stima: Jillian Geerman-Minguela Lampery 
yiunan 

Edward Tromp 

Nieto(a)nan stima: Rochaline (Roosje) y Jesseline 
(Jessy) Geerman, Jurry y Arrienne Kock, Randy y 
Charline Flemming na Hulanda 

Bisanieto(a)nan stima: Alejuez, Jairoson, Jilliany, 

Glensy, Gwendy, Jeandrick, Charyanne, Zian, Daniela, 
Fransel, Aldrick, Richinald, Carleen, Sharina, Erika, 
Clayton 

Tataranietanan stima: JU-salliene, Jesmilliandra 

Rumannan stima: tHacobito Boekhout 
tElio Boekhout 
Sofia Maduro 

Raul (Lulu) y Bea Boekhout y yiunan 
Silma Ridderstap 
Manira y Boei Maduro y yiunan 
Efigenio Boekhout 

Sobrino(a)nan stima: Swinda (Chinda), Maggy, Nesi, 
Randy, Noraida, Sergio, Jaime 
Cuña stima: Maga y Tina Vrolijk 

Prima y primonan 

Su mihor amigo(a)nan stima di cas: Willem (Wewe) 
Lamper, Rita Geerman y Hellen Kock 

Demasfamiay conocirnan: Boekhout, Vrolijk, Jansen, 
Geerman, Castaño, Thiel, Maduro, Ridderstap, Fingal, 
v/n Dijk, Montalvo, Croes, Mauricio, Ruiz, Franken, 
Werleman, Cruz, Tromp, Flemming, Kock, Anthony, 
Henriquez, Lamper, Saladin, Canlas, Ras, van der 
Biezen 

Nos disculpa si den nos momentonan di tristeza nos 
por a lubida algun famia of conocir. 

Ta invita pa e acto di entiero cu lo tuma lugar diahuebs 
20 di juli 2017 na Royal Funeral Home di 9’or pa 11 ’or 
di mainta. 

Adres pa condolencia: Seroe Preto # 29, Paradera, 
diaranson 19 di juli 2017 di 7’or pa 9’or di anochi. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, Pa mi bolbe haña forsa”. 
Salmo: 23 

Cu honda pena, pero conforme cu boluntad di Dios, 
nos ta participa fayecimento di : 


Christiaan Carlos 
Ridderstaat 

Mihor conoci como “Chan” 

*14-10-1936- fl 6-07-2017 


Mayornan:t Andreas "Chito" Ridderstaat 
tMargarita "Maga" Giel 

Rumannan:tAura y tPio Leest-Ridderstaat 
tDominico y Theresita Ridderstaat 
tPrudencia y tMario Kock 
tAntonio Riddertsaat 

Sobrinonan: Ludwina y Robert Yarzagaray-Leest 
y famia 

Hubert Leest y famia 

tErick Leest y Inchie Croes y famia 

Michael Leest y yiunan na Hulanda 

Miriam Leest y yiunan na Hulanda 

Lilian Leest y Glen Lacle y yiunan na Hulanda 

Filomena y Nicolaas Maduro- 

Ridderstaat y famia 

Lorenzo y Maria Ridderstaat- 

Zievinger y famia 

Filomena y Nicolaas Maduro- 

Ridderstaat y famia 

tLoudres Ridderstaat 

Sonia Ridderstaat y famia 

tJohannes y Malvina 

Ridderstaat-Banfield y famia 

Lorencita y tCarlos Ras-Ridderstaat y famia 

Maximon Kock y Liesje Geerman y famia 

Giovanni y Marlien Kock-Tromp 

Gwendoline Kock y famia 

Primo y primanan na Aruba , Curacao y Hulanda , 
comer y compernan , ihanan , madrinay padrinonan. 

Famia: Ridderstaat, Giel, Leest, Kelly, Kock, Yarzaga- 
ray, Zievinger, Arcaya, Ras, Arcaya, Arends, Quandt, 
Quandus, Wernet, Antonia, Grant, Tromp, Gomez, 
Farro, Hart, Eckmeyer, Croes, Figaroa, Lacle, Cornes, 
Vivas, Pascial y Van Der Biest na Curacao y demas 
famia. 

Ta invita tur amigo, bisiña,conoci y ex coleganan di 
American Airlines, Alm y Ace Construction pa asisti na 
e acto di entiero y condolencia cual ta tuma lugar 
diarazon 19 Juli '17 pa 9 'or am den Parokia San 
Juan Pablo II pa despues den santana catolico na 
Noord. 

Nos kier pidi nos disculpa si nos por a lubida un of 
otro famia den nos fristeza. 

Despues di entiero nos no ta ricibi bishita di condolen- 
cia na cas. 













































AWEMainta Diaranson, 19 Tuli 2017 


Renobacion di promesanan 
matrimonial na Santa Cruz 


GRUPO di Oracion Carismatico Catolico 'Rosea di 


Dios' y Pastor Jairo Maduro, ta recorda tur e parehanan 
cu a inscribi pa renoba nan promesanan matrimoniah 
cu esaki ta tuma lugar Diaranson, 26 di juli 2017. E dia 
aki nos ta celebra e Fiesta di San Joaquin y Santa Ana, 
Mayornan di nos dushi Mama Maria y Welonan di 
Hesus. Lo tin un programa bunita prepara p'e ocasion 
aki pa tur e parehanan. Comision Organisador ta pidi 
tur parehanan pa zorg pa yega por lo menos pa 6:45pm 
na misa Inmaculada Concepcion na Santa Cruz y corda 
invita miembronan di famia tambe pa nan ta presente. E 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


matrimonio di San Joaquin y Santa Ana ta ser considera 
e matrimonio santo y e educacion cu nan a duna nan yiu 
Birgen Maria, a cay na completo agrado di Dios Tata, 
Kende a scoge Maria pa ta Mama di Su Jiu Hesus. Tambe 
San Joaquin y Santa Ana ta patrononan di tur wela- y 
welonan. Asina ta, boso por prepara boso mes pa un 
bunita ceremonia pa boso propio bienestar matrimonial/ 
familiar y pa duna merito na San Joaquin y Santa Ana 
y honor na Santisima Trinidad. Despues di misa nos lo 
brinda cu tur e parehanan. Masha danki di antemano na 
tur parehanan cu a acepta nos invitacion. Si tin cualkier 
pregunta ainda, por yama Leoncia Yrolijk na 564-4626 
of Frances Werleman na 593-4969. 

Gradicimento/ Invitacion 


Pa medio di esaki famia kier a gradici tur esnan cu na 
un manera of otro a mustra nan atencion durante 
fayecimento di nos defunto stima: 



Sr. Francisco Geerman 

“Chico” 

Un gradicimento ta bay na Drs. Y.N. Morales-Thuis, na 
assistant Merelee Arendsz y Pastoor Jairo. Gradic- 
mento na su ayudante, bisiñanan, amigonan di cas, 
Grupo di scout Cacique Macuarima. 

Ta invita pa 3 santo sacrificio di misa dianan; 20, 21 y 
22 di juli pa 7’or di anochi na misa Inmaculada 
Concepcion na Sta. Cruz, despues di ultimo misa lo 
tin un Rosario na cas; Mispelstraat # 37. 

Boso presencia ta altamente aprecia. 

Masha danki 


Cu honda pena, pero conforme cu boluntad di Dios, 
nos ta participa fayecimento di: 



Dominico 
Donald Maduro 

Nomber di cariño: “Donald of Doni” 

*19-09-1966 - 117-07-2017 

Na nomberdi su: 

Mama: Sylvia Marieta Gomez 

Tata: Dominico Laurencio Maduro 

Rumannan: Maria Ortencia y Orlando Tromp 

Miriam Yvonne Maduro y yiunan na Hulanda 
Eric Agapito Maduro y yiunan na Hulanda 
Alejandro Rey Maduro y yiunan na Hulanda 

Sobrino y sobrinanan na Hulanda, 
primo y primanan na Aruba y Hulanda, 

tanta y omonan 

Amiga di cas: Diana Penagos 

Madrina: RikaTromp 

Padrino tChin Bermudez 

Demas famia: Gomez, Maduro, Tromp, Boekhoudt, 
Winterdaal, Helder, Bakmeijer, Pers, Kelly, Dania, 
Bandfield, Kemp 

Nos disculpa si nos a lubida un of otro famia den nos 
tristeza. 

Acto di entiero ta tuma lugar diabierna 21 di juli di 9’or 
pa 11 'or di mainta na Aurora Funeral Home, despues 
saliendo pa Santana central na Sabana Basora. 

Despues di entiero no ta ricibi bishita di condolencia 
na cas. 

léfAW-Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera 

Pariba di Brug: 

Seroe Preto 


Dokter na Warda 


Pabou di Brug: 
Pariba di Brug: 

ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Palabra di felicitacion p'e ekipo di Aruba Little League 

Cu a titula sub-campeon y ekipo mas 
disciplina den e Serie di Caribe 


DIALUNA merdia, e delegacion di baseball Little League a bolbe 
for di Antigua unda e muchanan a sali sub-campeon den e Carib- 
bean Little League Series 2017. No obstante cu nos peloteronan 
infantil no a gana e titulo maximo, e comentarionan na regreso 
tabata masha elocuente y super positivo. 

E ekipo infantil a duna un prestacion di kita sombre unda a gana 
mayoria di nan weganan hunga na Antigua. Es mas e seleccion di 
Little League a keda eligi como e ekipo mas disciplina di henter e 
torneo entre tur e paisnnan cu a participa. 

Esaki sigur ta un logro riba su mes pasobra sin disciplina propio 
uno no lo yega leu. 

E ekipo di Little League aki lo mester bay tene cuenta cu nan den 
e proximo oportunidadnan cu ta bin. Nan a demostra corahe y 
bataya te na final. 

Lotto, e Loteria di Aruba primeramente kier a felicita tur e pelotero- 
nan p’e dos logronan grandi aki. 



Tambe un palabra di pabien n’e organisacion di Aruba Little League 
como tambe n’e staf di manager y coach, dirigentenan, sin lubida 
e mayornan paso sin nan esfuerso y apoyo, e mucha no lo logra su 
obehetivo facilmente. 


Siguiente oracion di San Hudas Tadeo ta diabierna 28 di juli 2017 

Na Santa Cruz 14-A 


GRUPO San Hudas Tadeo Peregrino di 
Dakota ta sigui peregrina. 

Hesus sea alaba y cu Maria semper sea alaba. 
Señor mes ta bisa: 

“Unda tin dos of mas reuni den Su nomber 
eynan lo E ta memey di nan” 

y tambe cu Su Palabra mes ta bisa: 

“Ken cu scucha e e palabra di e reino y no 
compronde, ta pasobra e malbado ta core bin 
ranca e palabra for di den su curason. Esey ta 
e simia cu a cay riba caminda. (Mateo 13:20) 

E aña aki nos lo resa hunto atrobe pa haci 
un contribucion pa un grupo, esta e grupo 
di “Recaudacion di fondo pa Parokia di 
Dakota”, laga nos yuda tambe pa bini cla 
cu e drechamento di nos Misa La Birgen di 
Fatima”. 

No lubida! Esnan cu por, por bishita e San- 
tuario di Hesus Sacramentado den silencio 
tur dia for di 7’or di mainta pa 9’or di anochi 
na Blue Army San Nicolas. Esun di Misa di 
Fatima ta cera pa motibo di renobacion di 
Misa. Corda cu boso lo por hinca tur boso 
problema den Su man. 

E Santo Sacrificio di Misa pa gradici San 
Hudas Tadeo p’e gracianan cu nos a ricibi 


lo tuma luga riba dialuna 31 di juli 2017 
na un Misa cu cada devoto ta hiba di gusto, 
corda cu Playa lo tin Misa 8:45am, Santa 
Cruz lo ta 5:00pm, y Noord lo ta 6:00pm, 
San Huan Pablo di Tanki Leendert no tin 
Santo Sacrificio di Misa. 

Por fabor esnan interesa ainda pa un oracion 
na cas p’e aña aki falta dos luna (augustus y 
september). Ta resa tur dia 28 di cada luna 
(januari te cu september 2017) na cas di un 
devoto. 

Por fabor tuma contacto cu sra. Rosa Marin- 
Geerman na tel: 582-4172, Miriam Vrolijk 
(5941829 (porfabor despues di5:00pm) of 
Ida Croes na 594-4144. 

Awo laga nos sigui como devoto na San Hu- 
das Tadeo pa invita bo persona p’asina aki 
nos por resa hunto e aña aki atrobe y hinca 
den su man nos intencionnan y plannan p’e 
por hiba nan na nos Tata Dios. Dia 28 di 
cada luna lo tin resamento na un cas di un 
devoto, nos lo resa nuebe luna na un cas di 
un devoto y na october lo tene San Hudas 
Tadeo su nobena (19 di october pa dia 27 di 
october 2017 - Su Fiesta mes ta dia 28 di oc- 
tober) y p’esey awo nos ta sigui y e siguiente 
oracion lo tuma luga riba diabierna, 28 di 


juli 2017 na cas 
di famia Vrolijk- 
Van Der Schoot, 

Santa Cruz 
14 - A, num- 
ber di contacto 
5941829 (por 
fabor despues di 
5:00pm). 

Caminda di Playa 
pa Santa Cruz, e 
cas ta keda net di 
cinco cas na banda drechi despues di NAPA, 
Santa Cruz, biniendo for di Playa. E cas tin 
dakpannen y hekwek preto y cas ta di color 
blauw shinishi. Ora: 7:00pm. UN YTURTA 
BON BINI NA E ORACION AKI. 

Pues p’esey asisti sin falta y lo bo keda 
sigura cu Nos Señor lo no nenga di scucha 
San Hudas Tadeo y nos Su yiunan cu nan 
peticionnan. Bo devocion sigur lo engran- 
dece y tin San Hudas Tadeo como devoto 
ta algo grandi. 

Laga nos comparti nos testimonio tambe cu 
nos rumannan den Cristo, confirmando cu 
Hesus ta Esun di ayera, awe, mayan y semper 
y cu E ta bibo y cu San Hudas Tadeo a yuda 
nos experiencia esey!!! 

Drs. Raymond Hernandez di UPP: 


Cambioncin fundamental den gobernacion 
di pais ta ora nos realisa cu mester bin 
cambio tambe na nivel di Parlamento 


DEN un comunicado anterior drs. Ray- 
mond Hernandez di UPP a mustra caba riba 
e importancia pa Aruba n’e momentonan ald 
bin cu un balansa den nos representacion 
den Parlamento. 

Pa 16 aña largo nos pais a conoce goberna- 
cion absoluto, y nos por mira con cada bes 
atrobe, esnan cu ta na fabor di un Gobierno 
representa pa un mayoria absoluto di un solo 
partido, lder mustra con malo e concepto 
di coalicion tabata pa Aruba. Ta uza tambe 
e ehempelnan di Corsou, Bonaire y actual- 
mente di Hulanda. 

Loke e criticonon di un 
coolicion no to biso of to 
pone den bolonce, kico nos 
Arubo o produci e ultimo 
31 oño di su Stotus Aporte, 
di cuol e ultimo 16 oñonon 
toboto boso ribo un moyorio 
obsoluto di un portido so. 

Banda di un mal gobernacion, esald tambe a 
trece cu ne hopi division den pueblo y hopi 
segregacion. Ora cu tin gobernacion absoluto 
pueblo defacto ta dividi den dos. 

Na momento cu tin un Gobierno basa riba 
coalicion, tin mas situacion di comprension, 
na unda cu tin un sentimento di libertad pa 
expresa bo opinion, pa situacionnan cu lo 
no ta bon. 

Segun drs. Raymond Hernandez, bou di un 
forma di coalicion tin e oportunidad pa in- 
tercambio sin tin nodi pone tur cos blanco/ 
preto. Of di sino/fono. 

Bou di un sistema di coalicion, apesar cu 
e por mustra cu e ta mas fragil, tin e opor- 
tunidad pa si un gobernacion cu no ta bay 
bon, pa pueblo por expresa su mes prome 
cu e tempo defini di 4 aña. Mientras cu bou 
di un sistema absoluto, pa 4 aña, si no ta 
mas largo, e chens pa pueblo expresa su mes 


prome cu tempo, no tey. 

Den e sentido ey un regimen democratico 
absoluto, ta mustra di berdad mas stabil y 
fuerte, pero n’e mes momento e no ta din- 
amico pa laga pueblo papia prome cu tempo. 

Pesey nan di UPP ta lcere cu pa bin cu 
cambio fundamental den gobernacion, lo 
mester bin cu cambionan den sistema di 
representacion di nos pueblo. 

Aki drs. Raymond Hernandez ta referi n’e 
variabelnan “hende” y “regla”. Tur ora nos ta 
papia di e variabel “hende”, esta pa cambia 
esaki, p’asina nos cambia nos gobernacion. 
Pero UPP ta kere cu realmente ta tempo 
pa nos pueblo pensa tambe riba e variabel 
“regla”. Si nos no cambia pa cuminsa nos 
“reglanan” di representacion, anto nos no 
por cambia nos “reglanan” di gobernacion. 

Durante e debate di Millennials, por a 
tende lider di MEP, Evelyn Wever Croes 
papia di cu e solucion ta den duna duna nos 
Parlamento mas autoridad pa controla un 
Gobierno. Y con por logra esaki? 

Segun su persona ta dor di percura p’esun cu 
mas voto drenta Parlamento. Nan lo tin mas 
voz pa controla e Minister y cu Gobierno 
lo bay comporta nan mes manera debe ser. 

Aki drs. Raymond Hernandez ta lcere cu 
e ta referi n’e proposicion di cambio di 
secuencia di voto. Apesar cu nan di UPP 
tambe ta faborece un cambio asina, nan 
ta kere cu mester bin cu cambionan total, 
un total package, unda nos ta papia di un 
reformacion completo di nos sistema di 
representacion. 

Manteniendo e pensamento aki, e pregunta 
ta si cu e ley di secuencia di voto lo percura 
pa tur esnan cu a logra mas voto ta keda den 
Parlamento, incluso di e partido(nan) cu lo 
bay forma Gobierno? 

Of nos lo haya cu atrobe esnan cu mas voto 
ta wordo recompensa pa bay bira Minister 
y ta bolbe lceda cu un desbalance den nos 



Parlamento? 

Den e conhunto di cambio oki 
mester bin tombe e cambio di 
restzetel, cu lo mester to uno o 
base di reststemmen, cambio 
di posicion di Presidente di 
Parlamento, eleccion seporo 
po Parlamento y po Gobierno. 

T’asina so UPP por garantisa un representa- 
cion balansa y fuerte den nomber di pueblo. 

Y esaki t’e cambio di “regla” como variabel, 
cu UPP a bin ta referi na dje. 

Y e prome regla cu e pueblo votador por 
cambia den esaki, ta pa percura pa bin un 
Gobierno di coalicion, enbes di uno abso- 
luto. 

Y durante e debate di Millennials nos por 
a ripara cu gran parti di e partidonan nan 
forma di pensa riba solociona ta duna base 
pa futuro cooperacon den un Gobierno di 
coalicion. 

Y esaki lo tin su influencia positivo atrobe 
riba e estado di animo di nos sociedad, di 
acuerdo cu drs. Raymond Hernandez. 

